Saskaņā ar starptautiskajām publiskajām tiesībām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WPUNKTU29/343 pēdējā redakcijā, kas pieejama: http://www.unece.org/trans/main/wp29/wp29wgs/wp29gen/wp29fdocstts.html.

ANO Eiropas Ekonomikas Komisijas (ANO/EEK) Noteikumi Nr. 67 – Vienoti noteikumi:

66. papildinājums. Noteikumi Nr. 67

7. pielikums grozījumu 01. sērijai – spēkā stāšanās datums: 2007. gada 2. februāris

SATURA RĀDĪTĀJS

NOTEIKUMI

I DAĻA

II DAĻA

PIELIKUMI

1. DARBĪBAS JOMA

Šo noteikumu darbības joma ir šāda.

2. DEFINĪCIJAS UN DETAĻU KLASIFIKĀCIJA

SNG detaļas, kas paredzētas izmantošanai transportlīdzekļos, klasificē pēc to maksimālā darba spiediena un funkcijām saskaņā ar 1. attēlu.

Šie noteikumi neattiecas uz SNG detaļām, kas konstruētas maksimālajam darba spiedienam zem 20 kPa.

Detaļu var veidot vairākas daļas, no kurām katra daļa ir klasificēta pēc tās maksimālā darba spiediena un funkcijām.

1. attēls

Klasifikācija pēc maksimālā darba spiediena un funkcijām

“Spiediens” ir relatīvais spiediens attiecībā pret atmosfēras spiedienu, ja vien nav norādīts citādi.

2.1.1. “Nominālais spiediens” ir nemainīgs spiediens vienādā gāzes temperatūrā 15 °C.

2.1.2. “Testa spiediens” ir spiediens, kādam detaļu pakļauj apstiprinājuma testā.

2.1.3. “Darba spiediens” ir maksimālais spiediens, kādam detaļu ir paredzēts pakļaut, un, pamatojoties uz to, nosaka attiecīgās detaļas stiprību.

2.1.4. “Darba spiediens” ir spiediens parastos ekspluatācijas apstākļos.

2.1.5. “Maksimālais darba spiediens” ir maksimālais spiediens detaļā, kāds var rasties, to ekspluatējot.

2.1.6. “Klasifikācijas spiediens” ir maksimālais pieļaujamais darba spiediens detaļā atbilstoši tās klasifikācijai.

2.2. “Īpašas iekārtas” ir:

“Tvertne” ir jebkurš sašķidrinātas naftas gāzei izmantojams trauks.

2.3.1. Tvertne var būt:

2.3.2. “Tikai no kompozītmateriāliem izgatavota tvertne” ir tvertne, kas izgatavota tikai no kompozītmateriāliem ar nemetāla starpplātni.

2.3.3. “Tvertņu partija” ir maksimāli 200 viena tipa tvertnes, kas ražotas vienā un tajā pašā ražošanas līnijā.

2.4. “Tvertnes tips” ir tvertnes, kas neatšķiras pēc šādām pazīmēm, kā norādīts 10. pielikumā.

“Tvertnei uzstādītie piederumi” ir šādi piederumi, kuri var būt atsevišķi vai kopā:

2.5.1. “80 % tilpuma uzpildes noslēgvārsts” ir ierīce, kas neļauj tvertni piepildīt vairāk par 80 % no tās ietilpības;

2.5.2. “līmeņa indikators” ir ierīce, ar ko nosaka šķidruma līmeni tvertnē;

“pārspiediena vārsts (izplūdes vārsts)” ir ierīce, ar ko ierobežo spiediena paaugstināšanos tvertnē;

2.5.3.1. “spiediena samazināšanas ierīce” ir ierīce, kuras nolūks ir aizsargāt tvertni no uzsprāgšanas, ko var izraisīt uguns, vai izlaist tvertnē turēto SNG;

2.5.4. “tālvadības uzpildes vārsts ar pārplūdes vārstu” ir ierīce, kas ļauj veikt un pārtraukt SNG pieplūdi iztvaicētājam/spiediena regulatoram; tālvadības nozīmē, ka uzpildes vārstu vada elektroniskās vadības bloks; kad automobiļa dzinējs nedarbojas, vārsts ir slēgts; pārplūdes vārsts ir ierīce, kas ierobežo SNG plūsmu;

2.5.5. “degvielas sūknis” ir ierīce, ar ko sāk šķidras SNG padevi dzinējam, palielinot spiedienu tvertnē ar degvielas sūkņa pieplūdes spiedienu;

2.5.6. “multivārsts” ir ierīce, ko veido visi no 2.5.1. līdz 2.5.3. punktam un 2.5.8. punktā minētie piederumi vai daļa no tiem;

2.5.7. “gāzi necaurlaidīgs apvalks” ir ierīce, kas aizsargā piederumus un izlaiž noplūdes uz āru;

2.5.8. strāvas padeves ievads (degvielas sūknis/devēji/degvielas līmeņa sensors);

2.5.9. “pretvārsts” ir ierīce, kas ļauj plūst šķidrai SNG vienā virzienā un neļauj plūst šķidrai SNG pretējā virzienā;

2.6. “iztvaicētājs” ir ierīce, kas paredzēta SNG iztvaicēšanai no šķidra agregātstāvokļa gāzveida agregātstāvoklī;

2.7. “spiediena regulators” ir ierīce, kas paredzēta sašķidrinātās naftas gāzes spiediena samazināšanai un regulēšanai;

2.8. “noslēgvārsts” ir ierīce, ar ko noslēdz SNG plūsmu;

2.9. “gāzes caurules pārspiediena vārsts” ir ierīce, kas novērš spiediena palielināšanos caurulēs virs iepriekš iestatītas vērtības;

2.10. “gāzes iesmidzināšanas ierīce vai inžektors, vai gāzes sajaukšanas mezgls” ir ierīce, kas ļauj šķidrai vai iztvaicētai SNG nonākt dzinējā;

2.11. “gāzes dozēšanas ierīce” ir ierīce, kas mēra un/vai sadala gāzes plūsmu dzinējā un var būt apvienota ar gāzes iesmidzināšanas ierīci vai var darboties atsevišķi;

2.12. “elektroniskais vadības bloks” ir ierīce, kas kontrolē dzinēja SNG patēriņu un negadījuma vai izraisītu degvielas pieplūdes caurules bojājuma vai dzinēja apstāšanās gadījumā automātiski noslēdz SNG sistēmas noslēgvārstu energopadevi;

2.13. “spiediena vai temperatūras devējs” ir ierīce, kas mēra spiedienu vai temperatūru;

2.14. “SNG filtra mezgls” ir ierīce, kas filtrē SNG; filtrs var būt integrēts citās detaļās;

2.15. “elastīgas šļūtenes” ir šļūtenes, kas paredzētas šķidrā vai iztvaicētā stāvoklī zem dažāda spiediena esošas sašķidrinātas naftas gāzes novadīšanai no viena punkta uz citu;

2.16. “uzpildīšanas ierīce” ir ierīce, kas ļauj uzpildīt tvertni; uzpildīšanas ierīce var būt vai nu integrēta tvertnes 80 % tilpuma uzpildes noslēgvārstā vai tālvadāma ārpus transportlīdzekļa esoša uzpildīšanas ierīce;

2.17. “apkopes iemava” ir savienojums degvielas vadā starp degvielas tvertni un dzinēju. Ja vienas degvielas dzinējam beidzas degviela, dzinēju var darbināt ar degvielu no rezerves degvielas tvertnes, kas var būt savienota ar apkopes iemavu;

2.18. “degvielas maģistrāle” ir caurule vai vads, kas savieno degvielas iesmidzināšanas ierīces;

2.19. “sašķidrināta naftas gāze (SNG)” ir jebkurš izstrādājums, kas galvenokārt sastāv no šādiem ogļūdeņražiem: propāns, propēns (propilēns), parastais butāns, izobutāns, izobutilēns, butēns (butilēns) un etāns.

Eiropas standarts EN 589:1993 nosaka CEN (Eiropas Standartizācijas Komiteja) dalībvalstīs tirgotās un piegādātās automobiļu SNG testēšanas prasības un metodes.

I DAĻA

ĪPAŠU IEKĀRTU APSTIPRINĀŠANA MEHĀNISKAJIEM TRANSPORTLĪDZEKĻIEM, KURU DZINĒJU VADĪBAS SISTĒMĀ IZMANTO SAŠĶIDRINĀTAS NAFTAS GĀZES

3. ASTIPPRINĀJUMA PIETEIKUMS

3.1. Tirdzniecības nosaukuma vai preču zīmes turētājam vai tā attiecīgi pilnvarotam pārstāvim jāiesniedz apstiprinājuma pieteikums.

Pieteikumam pievieno turpmāk minētos dokumentus trīs eksemplāros un šādas ziņas:

3.2.1. īpašās iekārtas tipa sīks apraksts (kā norādīts 1. pielikumā),

3.2.2. pietiekami detalizēts īpašās iekārtas rasējums piemērotā mērogā,

3.2.3. apstiprinājums par atbilstību šo noteikumu 6. punktā paredzētajām specifikācijām.

3.3. Pēc tā tehniskā dienesta pieprasījuma, kas atbildīgs par apstiprinājuma testu veikšanu, iesniedz īpašās iekārtas paraugus.

Pēc pieprasījuma jāiesniedz papildu paraugi.

4. MARĶĒJUMI

4.1. Uz visām apstiprināšanai iesniegtajām detaļām jābūt ražotāja tirdzniecības nosaukumam vai preču zīmei un tipam; un nemetāla detaļām – arī ražošanas mēnesim un gadam; šim marķējumam jābūt skaidri salasāmam un neizdzēšamam.

4.2. Uz visām iekārtām jāparedz pietiekami daudz vietas apstiprinājuma marķējumam, ieskaitot detaļas klasifikāciju (sk. 2.A pielikumu); šā vieta jānorāda iepriekš 3.2.2. minētajos rasējumos.

4.3. Katrai tvertnei ir piemetināta arī marķējuma plātne, uz kuras skaidri salasāmi un neizdzēšami ir norādīti šādi dati:

5. APSTIPRINĀJUMS

5.1. Ja apstiprināšanai iesniegtās iekārtas atbilst šo noteikumu 6.1. līdz 6.13. punkta prasībām, piešķir iekārtas tipa apstiprinājumu.

5.2. Apstiprinājuma numuru piešķir katram apstiprinātajam ierīces tipam. Pirmie divi cipari (pašlaik 01, ar ko apzīmēta grozījumu 01. sērija, kas stājās spēkā 1999. gada 13. novembrī), norāda grozījumu sēriju, kurā ietverti jaunākie būtiskie tehniskie grozījumi, kas izdarīti šajos noteikumos apstiprinājuma izdošanas brīdī. Tā pati līgumslēdzējas puse nepiešķir tādu pašu burtu un ciparu kodu cita tipa iekārtai.

5.3. Paziņojumu par SNG iekārtas tipam/daļai apstiprinājuma piešķiršanu, noraidījumu vai attiecinājumu uz citu tipu saskaņā ar šiem noteikumiem, izmantojot veidlapu, kas atbilst paraugam šo noteikumu 2.B pielikumā, nosūta nolīguma pusēm, kas piemēro šos noteikumus. Ja tas attiecas uz tvertni, pievieno 2.B pielikuma 1. papildinājumu.

Visām iekārtām, kas atbilst tipam, kurš apstiprināts saskaņā ar šiem noteikumiem, skaidri redzamā un 4.2. punktā minētajā vietā, papildus 4.1. un 4.3. punktā minētajai zīmei piestiprina starptautiski atzītu apstiprinājuma zīmi, ko veido:

5.4.1. aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2),

5.4.2. šo noteikumu numurs, kam seko burts “R”, domuzīme un apstiprinājuma numurs pa labi no 5.4.1. punktā aprakstītā apļa. Šo apstiprinājuma numuru veido detaļu tipa apstiprinājuma numurs, kas norādīts attiecīgajam tipam aizpildītajā apliecībā (skatīt 5.2. punktu un 2.B pielikumu), pirms kura ir divi skaitļi, kas norāda šo noteikumu jaunākā grozījuma kārtas numuru.

5.5. Apstiprinājuma marķējums ir skaidri salasāms un neizdzēšams.

5.6. Iepriekš minētā marķējuma izvietojumu paraugi norādīti šo noteikumu 2.A pielikumā.

6. SNG IEKĀRTU DAŽĀDO DETAĻU SPECIFIKĀCIJAS

6.1. Vispārīgie noteikumi

Transportlīdzekļu, kuru dzinēju vadības sistēmās izmanto SNG, īpašās iekārtas funkcionē pareizi un droši.

Iekārtas materiāli, kas ir saskarē ar SNG, ir ar to saderīgi.

Tās detaļu daļas, kuru pareizu un drošu darbību var ietekmēt SNG, augsts spiediens vai vibrācijas, jāpakļauj attiecīgām testu procedūrām, kas aprakstītas šo noteikumu pielikumā. Jo īpaši jāizpilda 6.2. līdz 6.13. punkta noteikumi.

Īpašās detaļas transportlīdzekļiem, kuru dzinēju vadības sistēmā izmanto SNG, atbilst attiecīgajām elektromagnētiskās savietojamības (EMS) prasībām saskaņā ar Noteikumiem Nr. 10, grozījumu 02. sēriju vai līdzvērtīgām.

6.2. Noteikumi par tvertnēm

SNG tvertņu tips apstiprināts saskaņā ar šo noteikumu 10. pielikumā izklāstītajiem noteikumiem.

6.3. Noteikumi par tvertnei uzstādītajiem piederumiem

Tvertnei uzstāda šādus piederumus, kas var būt atsevišķi vai apvienoti (multivārsts(-i)):

6.3.1.1. 80 % tilpuma uzpildes noslēgvārsts,

6.3.1.2. līmeņa indikators,

6.3.1.3. pārspiediena vārsts (spiedvārsts),

6.3.1.4. tālvadības apkopes vārsts ar pārplūdes vārstu.

6.3.2. Vajadzības gadījumā tvertne var būt aprīkota ar gāzi necaurlaidīgu apvalku.

6.3.3. Tvertne var būt aprīkota ar strāvas padeves ievadu devējiem/SNG degvielas sūknim.

6.3.4. Tvertne var būt aprīkota ar SNG degvielas sūkni tvertnes iekšpusē.

6.3.5. Tvertne var būt aprīkota ar pretvārstu.

6.3.6. Tvertne ir aprīkota ar spiediena samazināšanas ierīci (SSI). Kā SSI var apstiprināt ierīces vai funkcijas, kuras ir:

6.3.7. To piederumu, kas minēti iepriekš 6.3.1. līdz 6.3.6. punktā, tips ir apstiprināts saskaņā ar noteikumiem, kas izklāstīti:

6.4.–6.14. Noteikumi par pārējām detaļām

Apstiprinot turpmākajā tabulā minēto pārējo detaļu tipu, izmanto attiecīgo pielikumu noteikumus.

1. tabula

6.15. Vispārējie noteikumi detaļu konstrukcijai

Noteikumi par 80 % tilpuma noslēgvārstu

6.15.1.1. Savienojums starp 80 % tilpuma uzpildes noslēgvārsta pludiņu un noslēdzošo mezglu parastas lietošanas apstākļos netiek deformēts.

6.15.1.2. Ja tvertnes 80 % tilpuma uzpildes noslēgvārstam ir pludiņš, tam ir jāiztur 4 500 kPa liels ārējais spiediens.

6.15.1.3. Ierīces noslēdzošais mezgls, kas neļauj aizpildīt tvertni, kam ir paredzēts 80 % tilpuma uzpildes noslēgvārsts, vairāk par 80 % +0/-5 % no tvertnes tilpuma, šim mezglam jāiztur 6 750 kPa liels spiediens. Noslēgtā stāvoklī uzpildes ātrums pie 700 kPa diferenciālā spiediena nepārsniedz 500 cm3 minūtē. Vārstu jātestē ar visām tvertnēm, kurām to paredzēts uzstādīt, vai ražotājam ar aprēķiniem jāparāda, kuriem tvertņu tipiem šis vārsts ir piemērots.

6.15.1.4. Ja 80 % tilpuma uzpildes noslēgvārstam nav pludiņa, pēc noslēgšanas nevar turpināt uzpildi ātrāk par 500 cm3 minūtē.

6.15.1.5. Ierīcei ir pastāvīgs marķējums, kurā norādīts tvertnes tips, kam tā ir paredzēta, diametrs un leņķis, un attiecīgos gadījumos montējuma norāde.

Elektroierīces, kas satur SNG, lai detaļas plīsuma gadījumā virs plīsuma neļautu rasties elektriskajām dzirkstelēm:

Izolācijas pretestība ir lielāka par 10 MΩ.

6.15.2.1. Elektriskie savienojumi bagāžas nodalījumā un pasažieru salonā atbilst izolācijas klasei IP 40 saskaņā ar IEC 529.

6.15.2.2. Visi pārējie elektriskie savienojumi atbilst izolācijas klasei IP 54 saskaņā ar IEC 529.

6.15.2.3. Strāvas padeves ievadam (degvielas sūknim/devējiem/degvielas līmeņa sensoram), lai izveidotu izolētu un ciešu elektrisko savienojumu, jābūt hermētiski noslēgtam.

Īpaši noteikumi ar elektrisku/ārēju (hidraulisku, pneimatisku) spēku iedarbināmiem vārstiem.

6.15.3.1. Ar elektrisku/ārēju (hidraulisku, pneimatisku) spēku iedarbināmiem vārstiem (piemēram, 80 % tilpuma uzpildes noslēgvārsts, uzpildes vārsts, noslēgvārsti, pretvārsti, gāzes caurules pārspiediena vārsts, uzpildes savienojums), jābūt noslēgtā stāvoklī, ja šiem vārstiem ir atslēgta energoapgāde.

6.15.3.2. Degvielas sūkņa energoapgāde tiek atslēgta, ja elektroniskais vadības bloks tiek bojāts vai ja tam tiek pārtraukta energoapgāde.

Siltumapmaiņas vide (prasības saderībai un spiedienam)

6.15.4.1. Materiāli, no kā sastāv ierīce un kuri ir saskarē ar ierīces siltumapmaiņas vidi darbības laikā ir saderīgi ar šo šķidrumu un ir konstruēti, lai izturētu 200 kPa lielu spiedienu siltumapmaiņas vidē. Materiāls atbilst 15. pielikuma 17. punktā izklāstītajiem noteikumiem.

6.15.4.2. Nodalījums, kurā ir iztvaicētāja/spiediena regulatora siltumapmaiņas vide, ir hermētisks 200 kPa lielā spiedienā.

6.15.5. Detaļa, ko veido gan augstam spiedienam, gan zemam spiedienam paredzētas daļas, ir konstruēta tā, lai novērstu spiediena palielināšanos zemam spiedienam paredzētajā daļā vairāk par 2,25 reizēm virs maksimālā darba spiediena, kam tā ir testēta. Detaļas, kas ir tieši saistītas ar tvertnes spiedienu, ir paredzētas 3 000 kPa lielam klasifikācijas spiedienam. Nav atļauts novadīt gāzi uz motora nodalījumu vai ārpus transportlīdzekļa.

Īpaši noteikumi gāzes plūsmas novēršanai

6.15.6.1. Sūknis ir konstruēts tā, lai izplūdes spiediens nekad nepārsniegtu 3 000 kPa, pat ja, piemēram, ir bloķēts cauruļvads vai neatveras noslēgvārsts. To var īstenot, atslēdzot sūkni vai novadot cirkulāciju atpakaļ tvertnē.

6.15.6.2. Spiediena regulators/iztvaicētājs ir konstruēts tā, lai novērstu gāzes plūsmu, ja regulatoram/iztvaicētājam tiek pievadīta SNG, kuras spiediens ≤ 4 500 kPa, ja regulators nedarbojas.

6.15.7. Noteikumi attiecībā uz gāzes caurules pārspiediena vārstu

6.15.7.1. Gāzes caurules pārspiediena vārsts ir konstruēts tā, lai tas atvērtos pie 3 200 ± 100 kPa liela spiediena.

6.15.7.2. Gāzes caurules pārspiediena vārstam nav iekšējas noplūdes līdz 3 000 kPa lielā spiedienā.

Noteikumi attiecībā uz pārspiediena vārstu (spiedvārstu)

6.15.8.1. Pārspiediena vārsts ir iemontēts tvertnē vai uz tvertnes, tādā vietā, kur degviela ir gāzveida agregātstāvoklī.

6.15.8.2. Pārspiediena vārsts ir konstruēts tā, lai atvērtos pie 2 700 ± 100 kPa liela spiediena.

6.15.8.3. Pārspiediena vārsta plūsmas tilpumam, ko nosaka ar saspiestu gaisu, kura spiediens ir par 20 % lielāks nekā parastais darba spiediens, ir jābūt vismaz

Q ≥ 10,66 · A0.82,

kur:

Plūsmas testa rezultātus jākoriģē, ņemot vērā standarta apstākļus:

absolūtais gaisa spiediens 100 kPa 15 °C temperatūrā.

Ja pārspiediena vārstu uzskata par spiediena samazināšanas ierīci, plūsma ir vismaz 17,7 m3/min standarta apstākļos.

6.15.8.4. Pārspiediena vārstam nav iekšējas noplūdes līdz 2 600 kPa lielā spiedienā.

6.15.8.5. Spiediena samazināšanas ierīce (drošinātājs) ir konstruēta tā, lai atvērtos 120 ± 10 °C temperatūrā.

6.15.8.6. Spiediena samazināšanas ierīce (drošinātājs) ir konstruēta tā, lai vaļēja drošinātāja plūsmas tilpums būtu:

Q ≥ 2,73 · A,

kur:

Plūsmas testu jāveic pirms vārsta ar absolūto gaisa spiedienu 200 kPa 15 °C temperatūrā.

Plūsmas testa rezultātus jākoriģē, ņemot vērā standarta apstākļus:

absolūtais gaisa spiediens 100 kPa 15 °C temperatūrā.

6.15.8.7. Spiediena samazināšanas ierīcei jābūt uzmontētai uz tvertnes vietā, kur degviela ir gāzveida agregātstāvoklī.

6.15.8.8. Spiediena samazināšanas ierīce ir piestiprināta tvertnei tā, lai gāze tiktu novadīta gāzi necaurlaidīgajā apvalkā, ja tāds ir paredzēts.

6.15.8.9. Spiediena samazināšanas ierīci (drošinātāju) testē saskaņā ar 3. pielikuma 7. punktā aprakstītajiem noteikumiem.

6.15.9. Degvielas sūkņa izdalītā enerģija

Ja degvielas līmenis ir minimāls, bet dzinējs joprojām darbojas, degvielas sūkņa(u) radītā siltuma palielināšanās nekādā gadījumā nedrīkst likt atvērties pārspiediena vārstam.

Noteikumi par uzpildīšanas ierīci

6.15.10.1. Uzpildīšanas ierīce ir aprīkota vismaz ar vienu mīkstas ligzdas vienvirziena vārstu, un tā pēc konstrukcijas nav demontējama.

6.15.10.2. Uzpildīšanas ierīce ir aizsargāta pret piesārņojumu.

6.15.10.3. Uzpildīšanas ierīces savienojuma virsmas konstrukcijai un izmēriem jāatbilst 9. pielikuma attēlos norādītajam.

5. attēlā redzamā uzpildīšanas ierīce attiecas tikai uz M2, M3, N2, N3 un M1 kategorijas mehāniskajiem transportlīdzekļiem ar maksimālo kopējo masu > 3 500 kg (6).

6.15.10.4. 4. attēlā redzamā uzpildīšanas ierīce var attiekties arī uz M2, M3, N2, N3 un M1 kategorijas transportlīdzekļiem ar maksimālo kopējo masu > 3 500 kg (6).

6.15.10.5. Ārējās uzpildīšanas ierīci ar tvertni savieno šļūtene vai caurule.

Īpaši noteikumi attiecībā uz vieglo transportlīdzekļu “Euro” uzpildīšanas ierīci (9 pielikums – 3. attēls):

6.15.10.6.1. tukšais tilpums starp priekšējā blīvējuma virsmu un pretvārsta priekšpusi nepārsniedz 0,1 cm3;

6.15.10.6.2. plūsma caur savienotāju pie 30 kPa lielas spiediena starpības ir vismaz 60 litru minūtē, ja testu veic ar ūdeni.

Īpaši noteikumi attiecībā uz smago transportlīdzekļu “Euro” uzpildīšanas ierīci (9. pielikums – 5. attēls):

6.15.10.7.1. tukšais tilpums starp priekšējā blīvējuma virsmu un pretvārsta priekšpusi nepārsniedz 0,5 cm3;

6.15.10.7.2. plūsma caur uzpildīšanas ierīci, ja pretvārsts ir mehāniski atvērts, pie 50 kPa liela diferenciālā spiediena ir vismaz 200 litri minūtē, ja testu veic ar ūdeni;

6.15.10.7.3. “Euro” uzpildīšanas ierīce atbilst 9. pielikuma 7.4. punktā aprakstītajam trieciena testam.

Noteikumi attiecībā uz līmeņa indikatoru

6.15.11.1. Ierīce, ar ko pārbauda šķidruma līmeni tvertnē, ir netiešā tipa ierīce (piemēram, magnētiska) starp tvertnes iekšpusi un ārpusi. Ja ierīce šķidruma līmeņa noteikšanai tvertnē ir tiešā tipa ierīce, elektriskajiem savienojumiem jāatbilst specifikācijām IP54 saskaņā ar standartu IEC EN 60529:1997–06.

6.15.11.2. Ja tvertnes līmeņa indikatoram ir pludiņš, tam jāiztur 3 000 kPa liels ārējs spiediens.

Noteikumi attiecībā uz tvertnes gāzi necaurlaidīgo apvalku

6.15.12.1. Atveres gāzi necaurlaidīgajā apvalkā kopējais brīvais šķērsgriezums ir vismaz 450 mm2.

6.15.12.2. Gāzi necaurlaidīgais apvalks ir hermētisks pie 10 kPa liela spiediena ar aizvērtu(-iem) atvērumu(-iem), maksimālā pieļaujamā tvaika noplūdes ātruma 100 cm3/h un neizrāda paliekošas deformācijas pazīmes.

6.15.12.3. Gāzi necaurlaidīgais apvalks ir konstruēts, lai izturētu 50 kPa lielu spiedienu.

Noteikumi attiecībā uz tālvadības uzpildes vārstu ar pārplūdes vārstu.

Noteikumi attiecībā uz uzpildes vārstu

6.15.13.1.1. Ja uzpildes vārsts ir apvienots ar SNG degvielas pieplūdes sūkni, to identificē ar atzīmi “IEKŠĀ SŪKNIS” un norādi par sūkni uz SNG tvertnes marķējuma plātnes vai uz multivārsta, ja tāds ir. Elektriskajiem savienojumiem SNG tvertnē jāatbilst izolācijas klasei IP 40 saskaņā ar IEC 529.

6.15.13.1.2. Uzpildes vārstam jāiztur 6 750 kPa liels spiediens atvērtā un noslēgtā stāvoklī.

6.15.13.1.3. Uzpildes vārsts noslēgtā stāvoklī nedrīkst pieļaut iekšēju noplūdi plūsmas virzienā. Noplūde pretēji plūsmas virzienam ir pieļaujama.

Noteikumi attiecībā uz pārplūdes vārstu

6.15.13.2.1. Pārplūdes vārsts ir uzstādīts tvertnes iekšpusē.

6.15.13.2.2. Pārplūdes vārsts ir konstruēts ar apvadu, lai būtu iespējama spiediena izlīdzināšana.

6.15.13.2.3. Pārplūdes vārstam jānoslēdzas pie 90 kPa liela diferenciālā spiediena virs vārsta. Pie šādas spiediena starpības plūsma nepārsniedz 8 000 cm3/min.

6.15.13.2.4. Kad pārplūdes vārsts ir noslēgtā pozīcijā, apvada plūsma caur vārstu nepārsniedz 500 cm3/min pie 700 kPa liela diferenciālā spiediena.

7. SNG IEKĀRTAS TIPA PĀRVEIDOŠANA UN APSTIPRINĀJUMA ATTIECINĀŠANA UZ CITU TIPU

Par visiem SNG iekārtas tipa pārveidojumiem paziņo tai administratīvajai iestādei, kas piešķīrusi tipa apstiprinājumu. Iestāde minētajā gadījumā var rīkoties šādi:

7.1.1. atzīt, ka izdarītajām izmaiņām nevarētu būt ievērojamas negatīvas sekas, un iekārta vēl joprojām atbilst prasībām, vai

7.1.2. apsvērt, vai jāveic pilna vai daļēja atkārtota testēšana.

7.2. Par lēmumu piešķirt vai noraidīt apstiprinājumu, norādot izmaiņas, ziņo saskaņā ar iepriekš 5.3. punktā noteikto procedūru līgumslēdzējam pusēm, kuras piemēro šos noteikumus.

7.3. Kompetentā iestāde, kas piešķir apstiprinājuma attiecinājumu uz citu tipu, piešķir sērijas numuru katrai paziņojuma veidlapai, kas sagatavota šādai attiecināšanai.

8. (Nav piešķirts.)

9. RAŽOJUMU ATBILSTĪBA

Ražojumu atbilstības pasākumiem jāatbilst Nolīguma (E/ECE/324-E/ECE/TRANS/505/Rev.2) 2. pielikumā izklāstītajiem pasākumiem, ievērojot šādas prasības:

9.1. Visas iekārtas, kas apstiprinātas saskaņā ar šiem noteikumiem, ir izgatavotas atbilstīgi apstiprinātajam tipam, izpildot prasības, kuras izklāstītas iepriekš minētajā 6. punktā.

9.2. Lai pārbaudītu, vai 9.1. punkta prasības ir izpildītas, izdara piemērotas produkcijas pārbaudes.

9.3. Ir jāievēro obligātās prasības par atbilstību ražošanas kontroles procedūrām, kā izklāstīts šo noteikumu 8., 10. un 15. pielikumā.

9.4. Iestāde, kura piešķīrusi tipa apstiprinājumu, jebkurā laikā var pārbaudīt atbilstības kontroles metodes, kādas izmanto katrā ražošanas vietā. Šādas pārbaudes parasti veic reizi gadā.

9.5. Turklāt katru tvertni testē vismaz 3 000 kPa lielā spiedienā atbilstīgi šo noteikumu 10. pielikuma 2.3. punkta noteikumiem.

9.6. Katru šļūteņu komplektu, kas pieder pie augsta spiediena klases (1. klases) saskaņā ar klasifikāciju, kas paredzēta šo noteikumu 2. punktā, pusminūti pakļauj testam ar gāzi zem 3 000 kPa liela spiediena.

9.7. Metinātām tvertnēm vismaz viena no 200 tvertnēm un viena no pārējā daudzuma ir jāpakļauj radiogrāfiskai pārbaudei saskaņā ar 10. pielikuma 2.4.1. punktu.

9.8. Ražošanas laikā viena no 200 tvertnēm un viena no pārējā daudzuma jāpakļauj iepriekšminētajiem mehāniskajiem testiem, kā aprakstīts 10. pielikuma 2.1.2. punktā.

10. SANKCIJAS PAR RAŽOJUMU NEATBILSTĪBU

10.1. Apstiprinājumu, kas saskaņā ar šiem noteikumiem piešķirts attiecībā uz iekārtas tipu, var atcelt, ja netiek izpildītas 9. punktā noteiktās prasības.

10.2. Ja nolīguma puse, kas piemēro šos noteikumus, atceļ apstiprinājumu, kuru tā iepriekš piešķīrusi, tā nekavējoties par to informē citas līgumslēdzējas puses, kas piemēro šos noteikumus, izmantojot paziņojuma veidlapu, kura atbilst paraugam šo noteikumu 2.B pielikumā.

11. PĀREJAS NOTEIKUMI ATTIECĪBĀ UZ SNG IEKĀRTAS DAŽĀDAJĀM DETAĻĀM

11.1. No šo noteikumu grozījumu 01. sērijas oficiālās spēkā stāšanās dienas neviena no līgumslēdzējām pusēm, kas piemēro šos noteikumus, neatsakās piešķirt EEK apstiprinājumu saskaņā ar šiem noteikumiem, kuri grozīti ar grozījumu 01. sēriju.

11.2. Trīs mēnešus pēc grozījumu 01. sērijas stāšanās spēkā līgumslēdzējas puses, kas piemēro šos noteikumus, piešķir EEK apstiprinājumu tikai tad, ja apstiprināmais detaļas tips atbilst prasībām šajos noteikumos, kas grozīti ar grozījumu 01. sēriju.

11.3. Neviena no līgumslēdzējām pusēm, kas piemēro šos noteikumus, neatsaka tipa apstiprinājumu detaļai, kam tipa apstiprinājums piešķirts saskaņā ar šo noteikumu grozījumu 01. sēriju.

11.4. Līdz 12 mēnešu laikposmam pēc šo noteikumu grozījumu 01. sērijas stāšanās spēkā neviena no līgumslēdzējām pusēm, kas piemēro šos noteikumus neatsaka tipa apstiprinājumu detaļai, kam tipa apstiprinājums piešķirts saskaņā ar šiem noteikumiem to sākotnējā redakcijā.

11.5. Beidzoties 12 mēnešu laikposmam pēc grozījumu 01. sērijas stāšanās spēkā, līgumslēdzējas puses, kas piemēro šos noteikumus, drīkst atteikties pārdot detaļas tipu, kas neatbilst šo noteikumu grozījumu 01. sērijas prasībām, ja vien detaļa nav paredzēta kā rezerves daļa uzstādīšanai lietošanā esošiem transportlīdzekļiem.

12. RAŽOŠANAS GALĪGA PĀRTRAUKŠANA

Ja apstiprinājuma turētājs pilnīgi izbeidz saskaņā ar šiem noteikumiem apstiprinātas iekārtas tipa ražošanu, viņam par to jāinformē iestāde, kas apstiprinājumu piešķīrusi. Pēc atbilstoša paziņojuma saņemšanas šī iestāde par to informē citas nolīguma dalībvalstis, kas piemēro šos noteikumus, izmantojot paziņojuma veidlapu, kura atbilst paraugam šo noteikumu 2.B pielikumā.

13. PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN ADMINISTRATĪVO STRUKTŪRVIENĪBU NOSAUKUMI UN ADRESES

Nolīguma puses, kas piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumus un adreses, kuri ir atbildīgi par apstiprināšanas testiem, un to administratīvo struktūrvienību nosaukumus un adreses, kuras piešķir apstiprinājumu un kam jānosūta veidlapas, ar ko apstiprina citās valstīs izdotu apstiprinājumu vai attiecinājumu uz tipu, vai apstiprinājuma noraidījuma vai anulēšanas dokumentu.

II DAĻA

TĀDU TRANSPORTLĪDZEKĻU APSTIPRINĀŠANA, KAS APRĪKOTI AR ĪPAŠĀM IEKĀRTĀM SAŠĶIDRINĀTU NAFTAS GĀZU IZMANTOŠANAI DZINĒJU VADĪBAS SISTĒMĀ ATTIECĪBĀ UZ ŠĀDU IEKĀRTU UZSTĀDĪŠANU

14. DEFINĪCIJAS

Šo noteikumu II daļā ir lieto definīcijas:

14.1.1. “transportlīdzekļa apstiprinājums” ir transportlīdzekļa tipa apstiprinājums attiecībā uz īpašās iekārtas uzstādīšanu sašķidrinātas naftas gāzes izmantošanai tā dzinēju vadības sistēmā;

“transportlīdzekļa tips” ir transportlīdzeklis vai transportlīdzekļu saime, kas aprīkoti ar īpašu iekārtu SNG izmantošanai to dzinēju vadības sistēmā, kuri neatšķiras pēc šādām īpašībām:

14.1.2.1. ražotājs,

14.1.2.2. ražotāja noteiktais tips,

būtiskas dizaina un konstrukcijas īpašības,

14.1.2.3.1. šasija/grīda (acīmredzamas un būtiskas atšķirības),

14.1.2.3.2. SNG iekārtas uzstādīšana (acīmredzamas un būtiskas atšķirības).

15. APSTIPRINĀJUMA PIETEIKUMS

15.1. Transportlīdzekļa tipa apstiprinājuma pieteikumu attiecībā uz īpašas iekārtas uzstādīšanu sašķidrinātu naftas gāzu izmantošanai tā dzinēju vadības sistēmā iesniedz prečzīmes turētājs vai tā attiecīgi pilnvarots pārstāvis.

15.2. Tam jāpievieno turpmāk minētie dokumenti trīs eksemplāros: transportlīdzekļa apraksts, iekļaujot visas attiecīgās ziņas, kas minētas šo noteikumu 1. pielikumā.

15.3. Apstiprināmā transportlīdzekļa tipa paraugu iesniedz tehniskajam dienestam, kas veic tipa apstiprinājuma testus.

16. APSTIPRINĀJUMS

16.1. Ja saskaņā ar šiem noteikumiem apstiprināšanai iesniegtais transportlīdzeklis ir aprīkots ar visām vajadzīgajām īpašajām iekārtām, lai tā dzinēju vadības sistēmā izmantotu sašķidrinātas naftas gāzes, un atbilst turpmāk minētā 17. punkta prasībām, piešķir šā transportlīdzekļa tipa apstiprinājumu.

16.2. Apstiprinājuma numuru piešķir katram apstiprinātajam transportlīdzekļa tipam. Tā pirmie divi cipari norāda grozījumu sēriju, ietverot jaunākos būtiskākos tehniskos grozījumus, kas šajos noteikumos izdarīti apstiprinājuma izsniegšanas laikā.

16.3. Paziņojums par SNG transportlīdzekļa tipa apstiprinājumu, atteikumu vai apstiprinājuma attiecinājumu uz citu tipu saskaņā ar šiem noteikumiem, izmantojot veidlapu, kas atbilst paraugam šo noteikumu 2.D pielikumā, jānosūta nolīguma dalībvalstīm, kas piemēro šos noteikumus.

Katram transportlīdzekļa tipam, kas apstiprināts saskaņā ar šiem noteikumiem, skaidri redzamā un viegli pieejamā vietā, kura norādīta 16.3. punktā minētajā apstiprinājuma veidlapā, piestiprina starptautiski atzītu zīmi, ko veido:

16.4.1. aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (7),

16.4.2. šo noteikumu numurs, kam seko burts “R”, domuzīme un apstiprinājuma numurs pa labi no 16.4.1. punktā aprakstītā apļa.

16.5. Ja transportlīdzeklis atbilst apstiprinātam transportlīdzeklim saskaņā ar vienu vai vairākiem citiem noteikumiem, kas pievienotas nolīgumam, valstī, kas piešķīrusi apstiprinājumu saskaņā ar šiem noteikumiem, 16.4.1. punktā paredzētais simbols nav jāatkārto; šādā gadījumā noteikumu un apstiprinājuma numurus, un visu to noteikumu papildu simbolus, saskaņā ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, norāda vertikālās slejās pa labi no 16.4.1. punktā noteiktā simbola.

16.6. Apstiprinājuma marķējums ir skaidri salasāms un neizdzēšams.

16.7. Apstiprinājuma marķējumu izvieto uz transportlīdzekļa datu plāksnītes vai tās tuvumā.

16.8. Iepriekš minētā marķējuma izvietojumu paraugi norādīti šo noteikumu 2.C pielikumā.

17. PRASĪBAS ĪPAŠAS IEKĀRTAS UZSTĀDĪŠANAI, LAI TRANSPORTLĪDZEKĻA DZINĒJU VADĪBAS SISTĒMĀ IZMANTOTU SAŠĶIDRINĀTAS NAFTAS GĀZES

17.1. Vispārīgi norādījumi

17.1.1. Transportlīdzeklī uzstādīta SNG iekārta darbojas tā, lai nebūtu iespējams pārsniegt maksimālo darba spiedienu, kam tā ir paredzēta un apstiprināta.

17.1.2. Visas sistēmas detaļas kā atsevišķas daļas ir saņēmušas tipa apstiprinājumu saskaņā ar šo noteikumu I daļu.

17.1.3. Sistēmā izmantotie materiāli ir piemēroti izmantošanai ar SNG.

17.1.4. Visas sistēmas detaļas ir pareizi piestiprinātas.

17.1.5. SNG sistēmā nav manāmas noplūdes.

17.1.6. SNG sistēmu uzstāda tā, lai tā būtu vislabāk aizsargāta pret bojājumiem, piemēram, bojājumiem, ko izraisa kustīgas transportlīdzekļa detaļas, sadursme, grants, transportlīdzekļa piekraušana vai izkraušana vai kravu pārvietošanās.

SNG sistēmai nav pievienotas nekādas ierīces, izņemot tās, kas noteikti vajadzīgas transportlīdzekļa dzinēja pareizai darbībai.

17.1.7.1. Neatkarīgi no 17.1.7. punkta noteikumiem, M2, M3, N2, N3 un M1 kategorijas mehāniskos transportlīdzekļus ar maksimālo kopējo masu virs 3 500 kg var aprīkot ar apsildes sistēmu, lai apsildītu pasažieru salonu, kas ir savienots ar SNG sistēmu.

17.1.7.2. Noteikumu 17.1.7.1. punktā minētā apsildes sistēma tiek atļauta, ja par testu veikšanu atbildīgais tehniskais dienests uzskata, ka apsildes sistēma ir atbilstīgi aizsargāta un netiek ietekmēta normālas SNG sistēmas pareiza darbība.

17.1.7.3. Neatkarīgi no 17.1.7. punkta vienas degvielas transportlīdzeklis bez ārkārtas darbības sistēmas var būt aprīkots ar SNG sistēmas uzpildes savienojumu.

17.1.7.4. Uzpildes savienojums, kas minēts 17.1.7.3. punktā, ir atļauts, ja pēc to tehnisko dienestu ieskatiem, kas atbildīgi par tipa apstiprināšanu, apkopes iemava ir pietiekami aizsargāta un ja netiek ietekmēta normālas SNG sistēmas pareiza darbība. Apkopes iemavai jābūt apvienotai ar atsevišķu gāzi necaurlaidīgu vienvirziena vārstu, ar ko panāk vienīgo iespējo, lai darbinātu dzinēju.

17.1.7.5. Vienas degvielas transportlīdzekļiem, kas aprīkoti ar apkopes iemavu, tiek uzlikta, uzlīme apkopes iemavas tuvumā, kā norādīts 17. pielikumā.

M2 un M3 kategorijas transportlīdzekļu identificēšana, kuriem kā degvielu izmanto SNG.

17.1.8.1. M2 un M3 kategorijas transportlīdzekļiem ir plātne, kā norādīts 16. pielikumā.

17.1.8.2. Plātne ir uzstādīta M2 vai M3 kategorijas transportlīdzekļa priekšpusē un mugurpusē, uz durvju ārpuses – kreisajā pusē transportlīdzekļiem ar stūri labajā pusē un labajā pusē transportlīdzekļiem ar stūri kreisajā pusē.

17.2. Papildu prasības

17.2.1. Neviena SNG sistēmas detaļa, ieskaitot visus aizsargmateriālus, kas ir šādu detaļu daļa, nedrīkst sniegties ārpus transportlīdzekļa virsbūves, izņemot uzpildīšanas ierīci, ja tā nesniedzas vairāk par 10 mm aiz virsbūves paneļa nominālās līnijas.

17.2.2. Izņemot SNG degvielas tvertni, nevienā transportlīdzekļa šķērsgriezumā neviena SNG sistēmas detaļa, ieskaitot visus aizsargmateriālus, kas ir šādu detaļu daļa, nedrīkst sniegties zem transportlīdzekļa apakšmalas, izņemot, ja cita transportlīdzekļa daļa 150 mm rādiusā ir novietota zemāk.

17.2.3. Neviena SNG sistēmas detaļa nedrīkst atrasties tuvāk par 100 mm no izpūtēja vai līdzīga karstuma avota, ja vien šāda sistēma nav atbilstīgi aizsargāta pret karstumu.

17.3. SNG sistēma

17.3.1. SNG sistēmu veido vismaz šādas sastāvdaļas:

17.3.1.1. degvielas tvertne;

17.3.1.2. 80 % tilpuma uzpildes noslēgvārsts;

17.3.1.3. līmeņa indikators;

17.3.1.4. pārspiediena vārsts;

17.3.1.5. tālvadības uzpildes vārsts un pārplūdes vārsts;

17.3.1.6. spiediena regulators un iztvaicētājs, kas var būt apvienoti;

17.3.1.7. tālvadības noslēgvārsts;

17.3.1.8. uzpildes ierīce;

17.3.1.9. gāzes caurules un šļūtenes;

17.3.1.10. savienojumi gāzes pārvadīšanai starp SNG sistēmas detaļām;

17.3.1.11. inžektors vai gāzes iesmidzināšanas ierīce, vai gāzes sajaukšanas ierīce;

17.3.1.12. elektroniskais vadības bloks;

17.3.1.13. spiediena samazināšanas ierīce (drošinātājs).

17.3.2. Sistēmā var būt ietvertas arī šādas detaļas:

17.3.2.1. gāzi necaurlaidīgs apvalks, kas pārklāj degvielas tvertnei uzstādītos piederumus;

17.3.2.2. pretvārsts;

17.3.2.3. gāzes caurules pārspiediena vārsts;

17.3.2.4. gāzes dozēšanas ierīce;

17.3.2.5. SNG filtra mezgls;

17.3.2.6. spiediena vai temperatūras devējs;

17.3.2.7. SNG degvielas sūknis;

17.3.2.8. tvertnes strāvas padeves ievads (devējiem/degvielas sūknim/degvielas līmeņa sensoram);

17.3.2.9. apkopes iemava (tikai vienas degvielas transportlīdzekļiem, kuriem nav ārkārtas darbības sistēmas);

17.3.2.10. degvielas izvēles sistēma un elektrosistēma;

17.3.2.11. degvielas maģistrāle.

17.3.3. Tvertnes piederumi, kas minēti 17.3.1.2. līdz 17.3.1.5. punktā, var būt apvienoti.

17.3.4. Tālvadības noslēgvārsts, kas minēts 17.3.1.7. punktā, var būt apvienots ar spiediena regulatoru/iztvaicētāju.

17.3.5. Papildu detaļas, kas vajadzīgas dzinēja efektīvai darbībai, var uzstādīt tajā SNG sistēmas daļā, kur spiediens ir mazāks nekā 20 kPa.

17.4. Degvielas tvertnes uzstādīšana

17.4.1. Degvielas tvertne ir pastāvīgi uzstādīta transportlīdzeklī, un tā nav uzstādīta dzinēja nodalījumā.

17.4.2. Degvielas tvertne ir izstādīta pareizā stāvoklī saskaņā ar tvertnes ražotāja norādījumiem.

17.4.3. Degvielas tvertne ir uzstādīta tā, lai metāls nesaskartos ar metālu, izņemot tvertnes pastāvīgos stiprinājuma punktus.

17.4.4. Degvielas tvertnei ir pastāvīgi stiprinājuma punkti tās piestiprināšanai pie mehāniskā transportlīdzekļa, vai tvertni piestiprina pie mehāniskā transportlīdzekļa ar rāmi un siksnām.

Kad transportlīdzeklis ir gatavs lietošanai, degvielas tvertne nedrīkst atrasties zemāk par 200 mm no ceļa virsmas.

17.4.5.1. Noteikumu 17.4.5. punkta noteikumus nepiemēro, ja tvertne ir atbilstīgi priekšpusē un sānos ir pietiekami aizsargāta, un neviena tvertnes daļa neatrodas zemāk par šo aizsargkonstrukciju.

17.4.6. Degvielas tvertne(s) jāuzstāda un jānostiprina tā, lai tad, kad tvertnes ir pilnas, būtu iespējams absorbēt šādus paātrinājumus (neradot bojājumus):

M1 un N1 kategorijas transportlīdzekļiem:

M2 un N2 kategorijas transportlīdzekļiem:

M3 un N3 kategorijas transportlīdzekļiem:

Praktisku testu vietā var izmantot aprēķina metodi, ja apstiprinājuma pieteicējs tehniskajam dienestam var pierādīt tās līdzvērtību.

17.5. Papildu prasības degvielas tvertnei

17.5.1. Ja ar vienu pieplūdes cauruli ir savienotas vairākas SNG tvertnes, katrai tvertnei jābūt aprīkotai ar pretvārstu, kas uzstādīts pēc tālvadības uzpildes vārsta, un pieplūdes caurulei jābūt uzstādītam pārspiediena vārstam pēc pretvārsta. Pirms pretvārsta(-iem) jābūt atbilstīgai filtra sistēmai, lai novērstu pretvārsta(-u) aizsērēšanu.

17.5.2. Pretvārsts un caurules pārspiediena vārsts nav vajadzīgi, ja tālvadības uzpildes vārsta atpakaļplūdes spiediens noslēgtā stāvoklī pārsniedz 500 kPa.

Šādā gadījumā tālvadības uzpildes vārstu vadībai ir tāda uzbūve, ka nevienā brīdī nav iespējams vienlaikus būt atvērtiem vairākiem tālvadības vārstiem. Laiks, pēc kura jāpārslēdz vārsti, ir ierobežots līdz divām minūtēm.

17.6. Degvielas tvertnes piederumi

17.6.1. Tvertnes tālvadības uzpildes vārsts ar pārplūdes vārstu

17.6.1.1. Tālvadības uzpildes vārstu ar pārplūdes vārstu uzstāda tieši uz degvielas tvertnes bez pastarpinātiem stiprinājumiem.

17.6.1.2. Tālvadības uzpildes vārstu ar pārpildes vārstu vada tā, lai tas tiktu automātiski aizvērts, kad nedarbojas dzinējs, neatkarīgi no aizdedzes slēdža stāvokļa, un paliek aizvērts, kamēr dzinējs nedarbojas.

17.6.2. Tvertnes pārspiediena atsperes vārsts

17.6.2.1. Pārspiediena atsperes vārstam jābūt uzstādītam tvertnē tā, lai tas būtu savienots ar tvaika telpu un varētu izvadīt gāzi apkārtējā atmosfērā. Pārspiediena atsperes vārsts var izvadīt gāzi caur necaurlaidīgo apvalku, ja šis gāzi necaurlaidīgais apvalks atbilst 17.6.5. punkta prasībām.

17.6.3. 80 % tilpuma uzpildes noslēgvārsts

17.6.3.1. Automātiskajam aizpildīšanas līmeņa ierobežotājam jābūt piemērotam degvielas tvertnei, kam tas ir uzstādīts, un tam jābūt uzstādītam piemērotā stāvoklī, lai nodrošinātu, ka tvertni nevar piepildīt pilnāku par 80 % no tās tilpuma.

17.6.4. Līmeņa indikators

17.6.4.1. Līmeņa indikatoram jābūt piemērotam degvielas tvertnei, kam tas ir uzstādīts, un tam jābūt uzstādītam piemērotā stāvoklī.

17.6.5. Tvertnes gāzi necaurlaidīgais apvalks

17.6.5.1. Degvielas tvertni jāaprīko ar tādu gāzi necaurlaidīgu apvalku pār tvertnes armatūru, kas atbilst 17.6.5.2. līdz 17.6.5.5. punkta prasībām, izņemot gadījumus, ja tvertne ir uzstādīta ārpus transportlīdzekļa, un tvertnes armatūra ir aizsargāta pret netīrumiem un ūdeni.

17.6.5.2. Gāzi necaurlaidīgajam apvalkam jābūt atvērtam savienojumam ar atmosfēru, vajadzības gadījumā ar savienojošo šļūteni un izvades caurulei.

17.6.5.3. Gāzi necaurlaidīgā apvalka ventilācijas atvere izejas punktā no mehāniskā transportlīdzekļa ir vērsta uz leju. Taču tā nedrīkst izvadīt gāzi riteņa arkā un nedrīkst būt vērsta pret siltuma avotu, piemēram, izpūtēju.

17.6.5.4. Ikvienai savienojošai šļūtenei un izvades caurulei, kas uzstādīta mehāniskā transportlīdzekļa virsbūves apakšā un paredzēta gāzi necaurlaidīgā apvalka ventilācijai, ir atvere, kuras minimālais izmērs ir 450 mm2. Ja savienojošajā šļūtenē un izvades caurulē ir uzstādīta gāzes caurule, cita veida caurule vai jebkāda elektriskā instalācija, arī brīvās atveres izmērs ir vismaz 450 mm2.

17.6.5.5. Gāzi necaurlaidīgajam apvalkam un savienojošām šļūtenēm jābūt gāzi necaurlaidīgām pie 10 kPa liela spiediena ar aizvērtām atverēm, un tās nedrīkst izrādīt paliekošas deformācijas pazīmes ar maksimālo pieļaujamo noplūdes ātrumu 100 cm3/h.

17.6.5.6. Savienojošo šļūteni pienācīgi piestiprina pie gāzi necaurlaidīgā apvalka un izvades caurules, lai nodrošinātu, ka tiek izveidots gāzi necaurlaidīgs savienojums.

17.7. Gāzes caurules un gāzes šļūtenes

17.7.1. Gāzes caurules ir jāizgatavo no bezšuvju materiāla: vara vai nerūsējošā tērauda, vai tērauda ar korozijizturīgu pārklājumu.

17.7.2. Ja izmanto bezšuvju varu, cauruli aizsargā gumijas vai plastmasas apvalks.

17.7.3. No vara izgatavotu gāzes cauruļu ārējais diametrs nedrīkst pārsniegt 12 mm, bet sieniņu biezumam jābūt vismaz 0,8 mm, no tērauda un nerūsējošā tērauda izgatavotas gāzes cauruļu diametrs, kuru sieniņu biezums ir piemērots gāzes padevei, nedrīkst pārsniegt 25 mm.

17.7.4. Gāzes cauruli var izgatavot no nemetāla materiāla, ja caurule atbilst šo noteikumu 6.7. punkta prasībām.

17.7.5. Gāzes cauruli var aizstāt ar gāzes šļūteni, ja šļūtene atbilst šo noteikumu 6.7. punkta prasības.

17.7.6. Gāzes caurules, kas nav nemetāla, nostiprina tā, lai tās netiktu pakļautas vibrācijai vai spriegumam.

17.7.7. Gāzes šļūtenes un nemetāla gāzes caurulītes nostiprina tā, lai tās netiktu pakļautas spriegumam.

17.7.8. Piestiprināšanas punktā gāzes caurulei vai šļūtenei jābūt piestiprinātai ar aizsargmateriālu.

17.7.9. Gāzes caurules vai šļūtenes nedrīkst atrasties domkrata atbalsta vietās.

17.7.10. Pārejas vietās gāzes caurules vai šļūtenes ir jāaprīko ar aizsargmateriālu neatkarīgi no tā, vai tās ir vai nav aprīkotas ar aizsargapvalku.

17.8. Savienojumi starp SNG sistēmas detaļām

17.8.1. Nav atļauti lodēti savienojumi un vītņotie spiediena savienojumi.

17.8.2. Gāzes caurules savieno tikai savienojumi ar saderīgām pretkorozijas īpašībām.

17.8.3. Nerūsējošā tērauda caurulēm var izmantot tikai nerūsējošā tērauda savienojumus.

17.8.4. Sadales mezgli ir izgatavoti no korozijizturīga materiāla.

17.8.5. Gāzes caurules savieno ar atbilstīgiem savienojumiem, piemēram, divdaļīgiem spiediena savienojumiem tērauda caurulēs un savienojumiem ar gredzeniem abās pusēs vai diviem atlokiem vara caurulēs. Gāzes caurules jāsavieno ar piemērotiem savienojumiem. Nekādos apstākļos nedrīkst izmantot savienojumus, kas varētu sabojāt caurules. Uzstādīto savienojumu eksplozijas spiedienam jābūt vienādam ar caurulei norādīto eksplozijas spiedienu vai lielākam par to.

17.8.6. Savienojumu skaitu ierobežo līdz minimumam.

17.8.7. Visiem savienojumiem jāatrodas vietās, kam var piekļūt pārbaudes nolūkā.

Pasažieru salonā vai noslēgtā bagāžas nodalījumā gāzes caurule nedrīkst būt garāka, nekā pamatoti vajadzīgs; šis noteikums ir izpildīts, ja gāzes caurule vai šļūtene nesniedzas tālāk par attālumu no degvielas tvertnes līdz transportlīdzekļa malai.

17.8.8.1. Pasažieru salonā vai noslēgtā bagāžas nodalījumā nav savienojumu, pa kuriem pievada gāzi, izņemot:

17.8.8.2. Šo noteikumu 17.8.8. un 17.8.8.1. punkts neattiecas uz M2 vai M3 kategorijas transportlīdzekļiem, gāzes caurulītes vai šļūtenes un savienojumi ir aprīkoti ar apvalku, kas ir izturīgas pret SNG un kam ir atvērts savienojums ar atmosfēru. Apvalka vai cauruļvadu sistēmas vaļējais gals ir novietots zemākajā punktā.

17.9. Tālvadības noslēgvārsts

17.9.1. Tālvadības noslēgvārstu jāuzstāda gāzes caurulītē, kas nāk no SNG tvertnes uz spiediena regulatoru/iztvaicētāju, cik vien tuvu iespējams spiediena regulatoram/iztvaicētājam.

17.9.2. Tālvadības noslēgvārsts var būt ietverts spiediena regulatorā/iztvaicētājā.

17.9.3. Neatkarīgi no 17.9.1. punkta noteikumiem tālvadības noslēgvārsts var būt uzstādīts SNG sistēmas ražotāja norādītā vietā dzinēja nodalījumā, ja starp spiediena regulatoru un SNG tvertni ir nodrošināta degvielas atpakaļpadeves sistēma.

17.9.4. Tālvadības noslēgvārstu jāuzstāda tā, lai degvielas padeve tiktu pārtraukta, kad nedarbojas dzinējs vai, ja transportlīdzeklis ir aprīkots ar citu degvielas sistēmu, kad ir izvēlēta otra degviela. Diagnostikas nolūkā pieļaujama 2 sekunžu aizkave.

17.10. Uzpildīšanas ierīce

17.10.1. Uzpildīšanas ierīci nostiprina, lai novērstu tās rotāciju, un aizsargā pret netīrumiem un ūdeni.

17.10.2. Ja SNG tvertne ir uzstādīta pasažieru salonā vai noslēgtā (bagāžas) nodalījumā, uzpildīšanas ierīce atrodas ārpus transportlīdzekļa.

17.11. Degvielas izvēles sistēma un elektroinstalācija

SNG sistēmas elektriskās detaļas jāaizsargā pret pārslodzēm, un energoapgādes kabelī ir vismaz viens atsevišķs drošinātājs.

17.11.1.1. Drošinātājs ir uzstādīts zināmā vietā, kur to var aizsniegt, neizmantojot instrumentus.

17.11.2. Elektroenerģiju tām SNG sistēmas detaļām, kas pievada arī gāzi, nedrīkst pievadīt pa gāzes caurulīti.

17.11.3. Visas elektriskās detaļas, kas uzstādītas SNG sistēmas daļā, kur spiediens pārsniedz 20 kPa, ir savienotas un izolētas tā, lai caur SNG saturošajām daļām netiktu vadīta strāva.

17.11.4. Elektriskie kabeļi ir pietiekami aizsargāti pret bojājumiem. Elektriskie savienojumi bagāžas nodalījumā un pasažieru salonā atbilst izolācijas klasei IP 40 saskaņā ar IEC 529. Visi pārējie elektriskie savienojumi atbilst izolācijas klasei IP 54 saskaņā ar IEC 529.

17.11.5. Transportlīdzekļiem ar vairākām degvielas sistēmām ir degvielas izvēles sistēma, lai nodrošinātu, ka dzinējam vienlaikus nekad netiek padotas dažādas degvielas. Ir atļauts īss pārklāšanās laiks padeves nomaiņai.

17.11.6. Neatkarīgi no 17.11.5. punkta noteikumiem, divu degvielu transportlīdzekļiem ar aktivizētāju ir atļauts padot vairākas degvielas.

17.11.7. Elektrosavienojumi un detaļas gāzi necaurlaidīgajā apvalkā ir konstruēti tā, lai nerastos dzirksteles.

17.12. Spiediena samazināšanas ierīce

17.12.1. Spiediena samazināšanas ierīce ir piestiprināta degvielas tvertnei(-ēm) tā, lai, ja tā ir paredzēta, tā varētu izvadīt gāzi necaurlaidīgajā apvalkā, ja gāzi necaurlaidīgais apvalks atbilst 17.6.5. punkta prasībām.

18. RAŽOJUMU ATBLSTĪBA

Ražojumu atbilstības noteikšanas procedūrām jāatbilst tām, kas izklāstītas šā nolīguma pielikuma 2. papildinājumā (E/ECE/324-E/ECE/TRANS/505/Rev.2), ievērojot šādas prasības:

18.1. Visi transportlīdzekļi, kas apstiprināti saskaņā ar šiem noteikumiem, ir izgatavoti atbilstīgi apstiprinātajam tipam, izpildot prasības, kuras izklāstītas iepriekš minētajā 17. punktā.

18.2. Lai pārbaudītu, vai 18.1. punkta prasības ir izpildītas, izdara piemērotas produkcijas pārbaudes.

18.3. Iestāde, kura piešķīrusi tipa apstiprinājumu jebkurā laikā var pārbaudīt atbilstības kontroles metodes, ko izmanto katrā ražošanas vietā. Šādas pārbaudes parasti veic reizi gadā.

19. SANKCIJAS PAR RAŽOJUMU NEATBILSTĪBU

19.1. Apstiprinājumu, kas saskaņā ar šiem noteikumiem piešķirts attiecībā uz transportlīdzekļu tipu, var atcelt, ja netiek izpildītas iepriekš 18. punktā noteiktās prasības.

19.2. Ja nolīguma puse, kas piemēro šos noteikumus, atceļ apstiprinājumu, kuru tā iepriekš piešķīrusi, tā nekavējoties par to informē citas līgumslēdzējas puses, kas piemēro šos noteikumus, izmantojot paziņojuma veidlapu, kura atbilst paraugam šo noteikumu 2.D pielikumā.

20. TRANSPORTLĪDZEKĻA TIPA APSTIPRINĀJUMA GROZĪJUMI UN ATTIECINĀŠANA UZ CITU TIPU

Par visiem iekārtas pārveidojumiem, kas veikti īpašām detaļām, kuras paredzētas sašķidrinātu naftas gāzu izmantošanai transportlīdzekļa dzinēja vadības sistēmā, paziņo administratīvajai iestādei, kas apstiprinājusi transportlīdzekļa tipu. Struktūrvienība minētajā gadījumā var rīkoties šādi:

20.1.1. atzīt, ka izdarītajām izmaiņām nevarētu būt ievērojamas negatīvas sekas, un transportlīdzeklis vēl joprojām atbilst prasībām, vai

20.1.2. pieprasīt ziņojumu par papildu testiem no tehniskā dienesta, kas ir atbildīgs par testu veikšanu.

20.2. Par apstiprinājumu vai apstiprinājuma noraidīšanu, precizējot izmaiņas, saskaņā ar iepriekš 16.3. punktā noteikto procedūru paziņo nolīguma pusēm, kuras piemēro šos noteikumus.

20.3. Kompetentā iestāde, kas izsniedz apstiprinājuma attiecinājumu, šādam attiecinājumam piešķir sērijas numuru un, izmantojot paziņojuma veidlapu, kas atbilst paraugam šo noteikumu 2.D pielikumā, informē citas 1958. gada nolīguma puses, kuras piemēro šos noteikumus.

21. RAŽOŠANAS GALĪGA PĀRTRAUKŠANA

Ja apstiprinājuma turētājs pilnīgi izbeidz saskaņā ar šiem noteikumiem apstiprinātā transportlīdzekļa tipa ražošanu, viņam par to jāinformē iestāde, kas apstiprinājumu piešķīrusi. Pēc atbilstoša paziņojuma saņemšanas šī iestāde par to informē citas nolīguma puses, kas piemēro šos noteikumus, izmantojot paziņojuma veidlapu, kura atbilst paraugam šo noteikumu 2.D pielikumā.

22. PĀREJAS NOTEIKUMI ATTIECĪBĀ UZ SNG IEKĀRTAS DAŽĀDU DETAĻU UZSTĀDĪŠANU UN TĀDU TRANSPORTLĪDZEKĻU TIPU APSTIPRINĀŠANU, KAS APRĪKOTI AR ĪPAŠĀM IEKĀRTĀM SAŠĶIDRINĀTAS NAFTAS GĀZES IZMATOŠANAI TO DZINĒJU VADĪBAS SISTĒMĀS ATTIECĪBĀ UZ ŠĀDU IEKĀRTU UZSTĀDĪŠANU

22.1. No grozījumu 01. sērijas oficiālās spēkā stāšanās dienas neviena no līgumslēdzējām pusēm, kas piemēro šos noteikumus, neatsakās piešķirt EEK apstiprinājumu saskaņā ar šiem noteikumiem, kuri grozīti ar grozījumu 01. sēriju.

22.2. No grozījumu 01. sērijas oficiālās spēkā stāšanās dienas neviena no līgumslēdzējām pusēm, kas piemēro šos noteikumus, neaizliedz aprīkot transportlīdzekli un izmantot kā primāro iekārtu tādu detaļu, kas apstiprināta saskaņā ar šiem noteikumiem, kuri grozīti ar grozījumu 01. sēriju.

22.3. 12 mēnešus pēc šo noteikumu grozījumu 01. sērijas spēkā stāšanās dienas līgumslēdzējas puses, kuras piemēro šos noteikumus, drīkst atļaut izmantot kā primāro iekārtu tādas detaļas tipu, kas apstiprināta saskaņā ar šiem noteikumiem to sākotnējā redakcijā, ja ar to ir aprīkots transportlīdzeklis, kas pārveidots SNG izmantošanai dzinēju vadības sistēmā.

22.4. 12 mēnešus pēc šo noteikumu grozījumu 01. sērijas spēkā stāšanās dienas līgumslēdzējas puses, kas piemēro šos noteikumus, aizliedz izmantot kā primārās iekārtas tādas detaļas, kuras neatbilst šo noteikumu prasībām, kuri grozīti ar grozījumu 01. sēriju, ja tās ir uzstādītas transportlīdzekļiem, kas pārveidoti SNG izmantošanai dzinēju vadības sistēmā.

22.5. Beidzoties 12 mēnešu laikposmam pēc šo noteikumu grozījumu 01. sērijas spēkā stāšanās dienas līgumslēdzējas puses, kas piemēro šos noteikumus, drīkst atteikt pirmo valsts reģistrāciju (pirmo ekspluatācijas uzsākšanu) transportlīdzeklim, kas neatbilst šo noteikumu prasībām, kuri grozīti ar grozījumu 01. sēriju.

23. PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN ADMINISTRATĪVO STRUKTŪRVIENĪBU NOSAUKUMI UN ADRESES

Nolīguma puses, kas piemēro šos noteikumus, paziņo Apvienoto Nāciju Organizācijas sekretariātam to tehnisko dienestu nosaukumus un adreses, kuri ir atbildīgi par apstiprināšanas testiem, un to administratīvo struktūru nosaukumus un adreses, kuras piešķir apstiprinājumu un kam jānosūta veidlapas, ar ko apstiprina citās valstīs izdotu apstiprinājumu vai attiecinājumu uz tipu, vai apstiprinājuma noraidījuma vai anulēšanas dokumentu.

(1) Kā definēts Konsolidētās rezolūcijas par transportlīdzekļu uzbūvi (R.E.3) 7. pielikumā (dokuments TRANS/WPUNKTU29/78/Rev.1/Amend.2, kurā jaunākie grozījumi ir izdarīti ar dokumentu Amend.4).

(2) Vācijai 1, Francijai 2, Itālijai 3, Nīderlandei 4, Zviedrijai 5, Beļģijai 6, Ungārijai 7, Čehijai 8, Spānijai 9, Serbijai 10, Apvienotajai Karalistei 11, Austrijai 12, Luksemburgai 13, Šveicei 14, (brīvs) 15, Norvēģijai 16, Somijai 17, Dānijai 18, Rumānijai 19, Polijai 20, Portugālei 21, Krievijas Federācijai 22, Grieķijai 23, Īrijai 24, Horvātijai 25, Slovēnijai 26, Slovākijai 27, Baltkrievijai 28, Igaunijai 29, (brīvs) 30, Bosnijai un Hercegovinai 31, Latvijai 32, (brīvs) 33), Bulgārijai 34, (brīvs) 35, Lietuvai 36, Turcijai 37, (brīvs) 38, Azerbaidžānai 39, Bijušās Dienvidslāvijas Maķedonijas Republikai 40, (brīvs) 41, Eiropas Kopienai 42 apstiprinājumus piešķir EK dalībvalstis, izmantojot attiecīgo EEK simbolu), Japānai 43, (brīvs) 44, Austrālijai 45, Ukrainai 46, Dienvidāfrikai 47, Jaunzēlandei 48, Kiprai 49, Maltai 50, Korejas Republikai 51, Malaizijai 52, Taizemei 53, (brīvs) 54 un 55, un Melnkalnei 56. Turpmākos numurus piešķir valstīm hronoloģiskā secībā, kādā tās ratificē Nolīgumu par vienotu tehnisko priekšrakstu pieņemšanu riteņu transportlīdzekļiem, aprīkojumam un daļām, ko var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem, un Apvienoto Nāciju Organizācijas ģenerālsekretārs šādi piešķirtos numurus paziņo šā nolīguma pusēm.

(3) Kopā vai atsevišķi.

(4) Tikai tad, ja gāzes dozēšanas ierīces devējs nav integrēts gāzes iesmidzināšanas ierīcē.

(5) Tikai tad, ja gāzes sajaukšanas ierīces darba spiediens pārsniedz 20 kPa (2. klase).

(6) Kā definēts Konsolidētās rezolūcijas par transportlīdzekļu uzbūvi (R.E.3) 7. pielikumā (dokuments TRANS/WPUNKTU29/78/Rev.1/Amend.2, kurā jaunākie grozījumi izdarīti ar dokumentu Amend.4).

(7) Sk. 2. zemsvītras piezīmi.

3.6.1. Savienojumi ir izgatavoti no tērauda vai misiņa, un to virsma ir izturīga pret koroziju.

1.6.1. Savienojumi ir izgatavoti no tērauda vai misiņa, un to virsma ir izturīga pret koroziju.

No 1 m augstuma ļauj krist 1 kg smagam rūdīta tērauda gabalam, lai trieciena ātrums būtu 4,4 m/s. To panāk, piestiprinot tērauda gabalu pie svārsta.

Elastomēru daļu stiklošanās temperatūra (Tg) ir jābūt zemākai par –40 °C. Stiklošanās temperatūru nosaka ar testu saskaņā ar ISO 6721 “Plastics – Determination of dynamic mechanical properties”. Tg sākumu atvasina no diagrammā atzīmētā uzkrātās enerģijas moduļa pret temperatūru, nosakot temperatūru, kur krustojas divas pieskares, kas apzīmē diagrammas līknes pirms un pēc krasās cietības samazināšanās.

Formas koeficienta C vērtības, ja H/D ir no 0,25 līdz 0,50

Formas koeficienta C vērtības, ja H/D ir no 0,20 līdz 0,25

laiku no uguns iedegšanas līdz SNG izlaišanai no tvertnes un faktisko spiedienu.

Uguns avotam var izmantot jebkāda veida degvielu, ja tā nodrošina vienmērīgu karstumu, kas ir pietiekams noteiktās testa temperatūras uzturēšanai, līdz spiediens no tvertnes tiek izlaists. Uguns izvietojumu reģistrē pietiekami detalizēti, lai nodrošinātu to, ka karstuma pievade tvertnei ir reproducējama. Ja testa laikā rodas jebkāds uguns avota defekts vai mainīgums, rezultāts uzskatāms par nederīgu.

Visus testus veic 40 °C temperatūrā tvertnēm, kas piepildītas ar tirdzniecībā esošo propānu 80 % apmērā no to ūdens ietilpības.

Iepriekš 2.1.2.1.1. punktā norādītās pārbaudes, izņemot c), e) un f), kuras nav jāpiemēro. Izejmateriāla stiepes testam paraugu ņem no a) vai b), kā minēts iepriekš 2.1.2.1.1. punktā.

Paraugus no tām tvertnēm, kam ir garenšuves un riņķveida šuves (no trim vai vairāk daļām izgatavotas tvertnes), 2. papildinājuma 2. zīmējumā parādītajās vietās.

Turpmāk esošajā 1. un 2. tabulā ir dots to testu pārskats, kas veicami gan SNG tvertņu prototipiem, gan ražošanas procesā atkarībā no to veida. Visi testi ir veicami apkārtējā temperatūrā 20 ± 5 °C, ja vien nav norādīts citādi.

1.7.3.2. Tvertnes pamatam jābūt pietiekami izturīgam un izgatavotam no metāla, kas ir saderīgs ar tērauda veidu, no kā ir tvertne. Pamata formai jābūt tādai, lai tvertne būtu pietiekami stabila.

Tvertnēm, kas izgatavotas no divām daļām, riņķveida saduras šuves pārbauda ar rentgenogrāfisko metodi 100 mm garumā, izņemot metinājuma šuves, kas atbilst šā pielikuma 1. papildinājuma 1. lappusē esošajai šuvei ar rievu. Vienu no tvertnēm izraugās nepārtrauktās ražošanas procesā katras maiņas sākumā un vienu katras maiņas beigās, un, ja ražošanas procesā bijis vairāk nekā 12 h ilgs pārtraukums, ar rentgenogrāfisko metodi pārbauda arī pirmo sametināto tvertni.

1.6.1.4. Tvertnes apvalks var būt izgatavots no vienas divām vai trim daļām. Ja apvalks ir izgatavots no divām vai trim daļām, gareniskās metinājuma šuves jāpabīda/jāpagriež vismaz par attālumu, kas 10 reizes pārsniedz tvertnes sienu biezumu (10 · a). Galiem jābūt vienā gabalā un izliektiem.

15. PIELIKUMS

TESTA PROCEDŪRAS

1. Klasifikācija

1.1. Transportlīdzekļos izmantojamās SNG tvertnes klasificē pēc to maksimālā darba spiediena un funkcijas saskaņā ar šo noteikumu 2. nodaļu.

1.2. Detaļu klasifikācija nosaka, kādi testi ir jāveic detaļu vai detaļu sastāvdaļu tipa apstiprināšanai.

2. Piemērojamās testa procedūras

1. tabulā ir redzamas piemērojamās testa procedūras atkarībā no klasifikācijas.

1. tabula

Tests 1. klase 2.(A). klase 3. klase Punkts Pārspiediens x x x 4. Ārējā noplūde x x x 5. Karstumizturība x x x 6. Zema temperatūra x x x 7. Ligzdas noplūdes tests x x 8. Izturības/funkcionālais tests x x 9. Ekspluatācijas tests x 10. SNG saderība x x x 11. Izturība pret koroziju x x x 12. Izturība pret sauso karstumu x x 13. Novecošana ozona ietekmē x x 14. Tests uz deformāciju mehāniskas slodzes ietekmē x x 15. Temperatūras cikls x x 16. Saderība ar siltumapmaiņas šķidrumu x

3. Vispārīgās prasības

3.1. Noplūdes testi jāveic ar gāzi zem spiediena, piemēram, ar gaisu vai slāpekli.

3.2. Hidrostatiskās izturības testā var izmantot ūdeni vai citu šķidrumu, lai sasniegtu vajadzīgo spiedienu.

3.3. Visos testa lielumos norāda izmantoto testa vidi, ja ir.

3.4. Noplūdes un hidrostatiskās izturības testa ilgums nav mazāks par 1 minūti.

3.5. Visus testus veic istabas temperatūrā 20 ± 5 °C, ja vien nav norādīts citādi.

4. Pārspiediena tests hidrauliskas iedarbības apstākļos

Detaļa, kas satur SNG, bez jebkādām redzamām pārrāvuma vai pastāvīga bojājuma pazīmēm iztur hidraulisko spiedienu, kas ir noteikts 1. tabulā (2,25 reizes pārsniedz maksimālo klasifikācijas spiedienu), vismaz 1 minūti istabas temperatūrā, kad tās augstspiediena daļas atvere ir noslēgta.

Paraugus, kas iepriekš pakļauti 9. punktā aprakstītajam izturības testam, pieslēdz hidrostatiskā spiediena avotam. Hidrostatiskā spiediena padeves caurulē jāuzstāda pozitīvs slēgvārsts un manometrs ar spiedienu, kas ir ne mazāk kā 1,5 reizes un ne vairāk kā 2 reizes lielāks par testa spiedienu.

2. tabulā ir redzams klasifikācijas spiediens un pārmērīga spiediena testā atkarībā no klasifikācijas izmantojamā spiediena:

2. tabula

Detaļas Klasifikācija Klasifikācijas spiediens [kPa] Hidrauliskā testa spiediens pārmērīga spiediena testam [kPa] 1., 3. klase 3 000 6 750 2.A klase 120 270 2. klase 450 1 015

5. Ārējās noplūdes tests

5.1. Tvertni testējot saskaņā ar aprakstu šā pielikuma 5.3. punktā jebkādā aerostatiskā spiedienā no 0 līdz 3. tabulā redzamajam spiedienam, caur tās savienojošām daļām, korpusa savienojumiem vai citiem savienojumiem nenotiek noplūdes un netiek konstatētas lējuma porainības pazīmes.

5.2. Testu veic šādos apstākļos:

i) istabas temperatūrā

ii) minimālajā darba temperatūrā

iii) maksimālajā darba temperatūrā

Maksimālā un minimālā darba temperatūra ir dota pielikumos.

5.3. Veicot šo testu, testējamo iekārtu (TI) pieslēdz aerostatiskā spiediena avotam (1,5 reizes pārsniedz maksimālo spiedienu, bet 3. klases detaļām — 2,25 reizes pārsniedz maksimālo klasifikācijas spiedienu). Spiediena padeves caurulē jāuzstāda pozitīvs slēgvārsts un manometrs ar spiedienu, kas ir ne mazāk kā 1,5 reizes un ne vairāk kā 2 reizes lielāks par testa spiedienu. Manometrs jāuzstāda starp pozitīvo slēgvārstu un testējamo paraugu. Kad paraugi atrodas zem testa spiediena, tos pilnībā iegremdē ūdenī, lai konstatētu noplūdi, vai izmanto jebkādu citu līdzvērtīgu testa metodi (plūsmas mērījumus vai spiediena krišanos).

3. tabula.

Klasifikācijas spiediens un noplūdes testa spiediens atkarībā no klasifikācijas

Detaļas klasifikācija Klasifikācijas spiediens [kPa] Testa spiediens noplūdes testam [kPa] 1. klase 3 000 4 500 2.A klase 120 180 2. klase 450 675 3. klase 3 000 6 750

5.4. Ārējai noplūdei, jābūt zemākai, nekā norādīts pielikumos esošajās prasībās vai, ja prasības nav minētas, ārējā noplūde ir zemāka par 15 cm3/h ar noslēgtu atveri, kad to pakļauj gāzes spiedienam, kurš vienāds ar noplūdes testa spiedienu.

6. Karstumizturības tests

Noplūde no detaļas, kas satur SNG un kuras atvere ir noslēgta, nedrīkst pārsniegt 15 cm3/h maksimālajā darba temperatūrā, kad to pakļauj gāzes spiedienam, kurš vienāds ar noplūdes testa spiedienu, kā norādīts pielikumos (3. tabula, 5.3. punkts). Detaļu kondicionē vismaz 8 h minētajā temperatūrā.

7. Tests zemā temperatūrā

Noplūde no detaļas, kas satur SNG un kuras atvere ir noslēgta, nedrīkst pārsniegt 15 cm3/h minimālajā darba temperatūrā (–20 °C), kad to pakļauj gāzes spiedienam, kurš vienāds ar ražotāja noteikto noplūdes testa spiedienu (3. tabula, 5.3. punkts). Detaļu kondicionē vismaz 8 h minētajā temperatūrā.

8. Ligzdas noplūdes tests

Tālāk minētos testus veic ar uzpildes vārstu vai uzpildes ierīces paraugiem, ar kuriem iepriekš veikts 5. punktā aprakstītais ārējās noplūdes tests.

8.1.1. Ligzdas noplūdes testu veic, kad parauga vārsta ieplūdes atvere ir pievienota aerostatiskā spiediena avotam, vārsts ir aizvērts un tā izplūdes atveres ir atvērtas. Spiediena padeves caurulē jāuzstāda pozitīvs slēgvārsts un manometrs ar spiedienu, kas ir ne mazāk kā 1,5 reizes un ne vairāk kā 2 reizes lielāks par testa spiedienu. Manometrs jāuzstāda starp pozitīvo slēgvārstu un testējamo paraugu. Kad vārstam piemērots testa spiediens, jāveic novērojumi, vai no atvērtās izplūdes atveres, kas iegremdēta ūdenī, nav noplūdes, ja vien nav norādīts citādi.

8.1.2. Atbilstību tālāk esošajiem 8.2. līdz 8.5. punktam jānosaka, noteiktu caurules garumu pievienojot vārsta izplūdes atverei. Izplūdes caurules vaļējam galam jāatrodas apvērstā, graduētā balonā, kas kalibrēts kubikcentimetros. Apvērstais balons jānoslēdz ar ūdensnecaurlaidīgu blīvējumu. Aparāts jānoregulē tā, lai:

1) izplūdes caurules gals atrastos aptuveni 13 mm virs ūdens līmeņa apvērstajā graduētajā balonā, un

2) ūdens līmenis graduētajā balonā un tā ārpusē būtu vienāds. Kad regulēšana veikta, reģistrē ūdens līmeni graduētajā balonā. Kad vārsts ir aizvērts kā normālas darbības laikā, vārsta ieplūdes atvere ne mazāk kā 2 minūtes tiek pakļauta gaisa vai slāpekļa plūsmai noteiktā spiedienā. Šajā laikā vajadzības gadījumā jānoregulē graduētā balona vertikālais stāvoklis, lai ūdens līmenis būtu vienāds gan balonā, gan ārpus tā.

Testa perioda beigās, ūdenim graduētajā balonā un ārpus tā esot vienā līmenī, no jauna reģistrē ūdens līmeni graduētajā balonā. Ņemot vērā tilpuma izmaiņas graduētajā balonā, aprēķina noplūdes ātrumu saskaņā ar šādu formulu:

kur

V1 = noplūdes ātrums, gaisa vai slāpekļa kubikcentimetri/h. Vt = tilpuma palielināšanās graduētajā balonā testa laikā. t = testa ilgums minūtēs. P = barometriskais spiediens testa laikā kPa. T = apkārtējā temperatūra testa laikā K.

8.1.3. Iepriekš aprakstītās metodes vietā noplūdi var mērīt ar caurplūdes mērītāju, kas uzstādīts testējamā vārsta ieplūdes pusē. Caurplūdes mērītājs spēj precīzi norādīt izmantotā testa šķidruma maksimālās pieļaujamās noplūdes ātruma vērtības.

8.2. No slēgvārsta ligzdas noslēgtā stāvoklī nav noplūdes, ja tas pakļauts jebkādam aerostatiskam spiedienam no 0 līdz 3 000 kPa.

8.3. No pretvārsta elastīgā ligzdā noslēgtā stāvoklī nav noplūdes, kad tas pakļauts jebkādam aerostatiskam spiedienam no 50 līdz 3 000 kPa.

8.4. Pretvārsts, kam ir ligzda “metāls pret metālu”, noslēgtā stāvoklī nav noplūdes ar ātrumu, kas pārsniedz 0,50 dm3/h, kad tas ir pakļauts ieplūdes spiedienam līdz testa spiedienam saskaņā ar 3. tabulu 5.3. punktā.

8.5. Uzpildīšanas ierīces blokā izmantotajai augšējā pretvārsta ligzdai noslēgtā stāvoklī nav noplūdes, ja tas pakļauts jebkādam aerostatiskam spiedienam no 50 līdz 3 000 kPa.

8.6. Uzpildes savienojuma ligzdai noslēgtā stāvoklī nav noplūdes, ja tas pakļauts jebkādam aerostatiskam spiedienam no 0 līdz 3 000 kPa.

8.7. Gāzes caurules pārspiediena vārstam nav iekšējas noplūdes līdz 3 000 kPa.

8.8. Pārspiediena vārstam (spiedvārstam) nav iekšējas noplūdes līdz 2 600 kPa.

9. Izturības tests

9.1. Uzpildīšanas ierīce vai uzpildes vārsts spēj atbilst iepriekš 5. un 8. punktā aprakstītajām attiecīgā noplūdes testa prasībām pēc tā pakļaušanas noteiktam atvēršanas un aizvēršanas ciklu skaitam, kā minēts pielikumos.

9.2. Noslēgvārsts jāpārbauda, vārsta izplūdes atverei esot noslēgtā stāvoklī. Vārsta korpusu piepilda ar n-heksānu, un vārsta ieplūdes atveri pakļauj 3 000 kPa lielam spiedienam.

9.3. Izturības testu veic ar ātrumu, kas nepārsniedz 10 reizes minūtē. Noslēgvārstam aizvēršanas griezes momentam jāsaskan ar rokas rata, uzgriežņu atslēgas vai cita līdzekļa, ko izmanto vārsta darbināšanai, lielumu.

9.4. Attiecīgie ārējās noplūdes un ligzdas noplūdes testi, kā aprakstīts 5. punktā par ārējās noplūdes testu un 8. punktā par ligzdas noplūdes testu, jāveic tūlīt pēc izturības testa.

80 % tilpuma uzpildes noslēgvārsta izturība

9.5.1. 80 % tilpuma uzpildes noslēgvārsts spēj izturēt 6 000 pilnus uzpildes ciklus līdz maksimālajai uzpildīšanas robežai.

10. Ekspluatācijas testi

(Gāzes caurulītes) pārspiediena vārsta ekspluatācijas tests

10.1.1. Izplūdes sākšanās un atkārtotas noslēgšanās spiediena testā izmanto trīs katra pārspiediena vārstu izmēra, konstrukcijas un iestatījuma paraugus. Šis pats trīs vārstu kopums ir izmantojams plūsmas tilpuma testos citiem novērojumiem, kas norādīti turpmākajos punktos.

Katram no trim testējamiem vārstiem veic ne mazāk kā divus izplūdes sākšanās spiediena un atkārtotas noslēgšanās spiediena novērojumus pēc kārtas, veicot turpmāk 10.1.2. un 10.1.4. punktā aprakstīto 1. un 3. testu

Pārspiediena vārstu izplūdes sākšanās un atkārtotas noslēgšanās spiediens — 1. tests.

10.1.2.1. Katra noteikta izmēra, konstrukcijas un iestatījuma vārsta parauga izplūdes sākšanās spiedienam pirms tā pakļaušanas plūsmas tilpuma testam jābūt ±3 procentu robežās no spiedienu vidējās vērtības, bet jebkura no šo trīs vārstu izplūdes sākšanās spiediens nav zemāks nekā 95 % vai augstāks nekā 105 % no iestatītā spiediena, kas atzīmēts uz vārsta.

10.1.2.2. Pārspiediena vārsta atkārtotas noslēgšanās spiediens pirms vārsta pakļaušanas plūsmas tilpuma testam ir ne zemāks par 50 % no sākotnēji novērotā izplūdes sākšanās spiediena.

10.1.2.3. Pārspiediena vārstam pievieno gaisa vai citu aerostatisku padeves avotu, kas var uzturēt spiedienu, kas ir vismaz par 500 kPa augstāks par testējamajam vārstam iestatīto un atzīmēto spiedienu. Spiediena padeves caurulē jāuzstāda pozitīvs slēgvārsts un manometrs ar spiedienu, kas ir ne mazāk kā 1,5 reizes un ne vairāk kā 2 reizes lielāks par testa spiedienu. Manometrs jāuzstāda starp testējamo vārstu un pozitīvo slēgvārstu. Izplūdes sākšanās un atkārtotas noslēgšanās spiedienu novēro caur hidroslēgu ne vairāk kā 100 mm dziļumā.

10.1.2.4. Pēc vārsta izplūdes sākšanās spiediena reģistrēšanas spiedienu palielina pietiekami virs izplūdes sākšanās spiediena, lai nodrošinātu vārsta izcelšanu no ligzdas. Pēc tam cieši noslēdz slēgvārstu un uzmanīgi novēro hidroslēgu un manometru. Spiediens, kurā caur hidroslēgu pārtrauc nākt burbuļi, jāreģistrē kā vārsta atkārtotas noslēgšanās spiediens.

Pārspiediena vārstu plūsmas tilpums — 2. tests

10.1.3.1. Katra noteikta izmēra, konstrukcijas un iestatījuma vārsta parauga plūsmas tilpums ir 10 % diapazonā no augstākā novērotā tilpuma.

10.1.3.2. Veicot plūsmas tilpuma testus katram vārstam, nav novērojama vibrācija vai cits nenormāls darba apstāklis.

10.1.3.3. Katra vārsta izplūdes beigu spiediens nav zemāks par 65 % no sākotnēji reģistrētā izplūdes sākšanās spiediena.

10.1.3.4. Pārspiediena vārsta plūsmas tilpuma tests jāveic ar plūsmas spiedienu, kas ir 120 % no maksimālā iestatītā spiediena.

10.1.3.5. Pārspiediena vārsta plūsmas tilpuma tests jāveic, izmantojot pareizi konstruētu un kalibrētu atlokveida diafragmas caurplūduma mērītāju, kas pievienots atbilstošas jaudas un spiediena gaisa padeves avotam. Drīkst izmantot caurplūduma mērītāja variantus, kas atšķiras no šajā dokumentā aprakstītajiem, un aerostatiskās plūsmas vidi, kas nav gaiss, ar nosacījumu, ka neatšķiras iegūtais beigu rezultāts.

10.1.3.6. Caurplūduma mērītājs pirms un pēc diafragmas jāaprīko ar pietiekami garām caurulēm vai citām ierīcēm, ieskaitot strūklas iztaisnotājus, lai pie diafragmas nerastos traucējumi izmantojamo cauruļu diametra attiecības pret diafragmu dēļ.

Atloki, starp kuriem ir novietota un piestiprināta diafragmas plāksne, jāaprīko ar spiediena noņemšanas līnijām, kas pievienotas manometram. Šis instruments norāda diferenciālo spiedienu pāri diafragmas plāksnei un rādījumu izmanto plūsmas aprēķinos. Kalibrētu manometru uzstāda mērcaurules daļā pēc diafragmas plāksnes. Šis manometrs norāda plūsmas spiedienu, un arī šo rādījumu izmanto plūsmas aprēķinos.

10.1.3.7. Mērcaurulei pēc diafragmas pievieno instrumentu, kas norāda temperatūru, lai norādītu uz drošības vārstu plūstošā gaisa temperatūru. Šā instrumenta rādījumu iekļauj aprēķinos, lai gaisa plūsmas temperatūrai veiktu korekcijas pret bāzes temperatūru 15 °C. Jābūt pieejamam barometram, lai norādītu dominējošo atmosfēras spiedienu.

Barometra rādījumu pieskaita manometra norādītajam gaisa plūsmas spiedienam. Arī šo absolūto spiedienu līdzīgi iekļauj plūsmas aprēķinos. Gaisa spiedienu pie caurplūduma mērītāja kontrolē ar piemērotu vārstu, kas uzstādīts gaisa padeves caurulē pirms caurplūduma mērītāja. Testējamo pārspiediena vārstu pievieno pie caurplūduma mērītāja izplūdes gala.

10.1.3.8. Pēc visu sagatavošanas pasākumu veikšanas plūsmas tilpuma testiem, gaisa padeves līnijas vārstu lēni atver un testējamā vārsta spiedienu palielina līdz atbilstošam plūsmas spiedienam. Šajā laikā kā atvēršanās spiedienu reģistrē spiedienu, kura ietekmē vārsts atveras.

10.1.3.9. Iepriekš noteiktais plūsmas spiediens īsu brīdi jāuztur nemainīgs, līdz nostabilizējas instrumentu rādījumi. Plūsmas manometra, diferenciālā spiediena manometra un plūstošā gaisa termometra rādījumi ir jāreģistrē vienlaikus. Pēc tam spiediens jāsamazina, līdz no vārsta vairs nav izplūdes.

Spiedienu, kādā tas notiek, reģistrē kā vārsta izplūdes beigu spiedienu.

10.1.3.10. No reģistrētajiem datiem un zināmā caurplūduma mērītāja diafragmas koeficienta testējamā pārspiediena vārsta gaisa plūsmas tilpumu aprēķina, izmantojot šādu formulu:

kur:

Q = pārspiediena vārsta plūsmas tilpums gaisa m3 minūtē 100 kPa absolūtajā spiedienā un 15 °C temperatūrā. Fb = caurplūduma mērītāja pamata diafragmas koeficients 100 kPa absolūtajā spiedienā un 15 °C temperatūrā. Ft = plūstošā gaisa temperatūras koeficients, lai pārvērstu reģistrēto temperatūru par pamata temperatūru 15 °C. h = diferenciālais spiediens mērītāja diafragmā, kPa. p = pārspiediena vārstā plūstošā gaisa absolūtais spiediens, kPa (ar manometru reģistrētais spiediens plus ar barometru reģistrētais spiediens). 60 = saucējs vienādojuma pārvēršanai no m3/h līdz m3 minūtē.

10.1.3.11. Trīs pārspiediena vārstu vidējo plūsmas tilpumu, kas noapaļots līdz tuvākajām piecām mērvienībām, pieņem par konkrētā izmēra, konstrukcijas un iestatījuma vārsta plūsmas tilpumu.

Atkārtoti pārbauda 3. testa pārspiediena vārstu izplūdes sākšanās un atkārtotas noslēgšanās spiedienu.

10.1.4.1. Pēc plūsmas tilpuma testa pārspiediena vārsta izplūdes sākšanās spiediens nav mazāks par 85 %, un atkārtotas noslēgšanās spiediens nav mazāks par 80 % no sākotnējā izplūdes sākšanās un atkārtotas noslēgšanās spiediena, kas reģistrēts saskaņā ar 10.1.2. punktā aprakstīto 1. testu.

10.1.4.2. Šos testus jāveic aptuveni 1 h pēc plūsmas tilpuma testa, un testa procedūrai jābūt tādai pašai, kā aprakstīts 1. testā10.1.2. punktā.

Pārplūdes vārsta darbības tests

10.2.1. Pārplūdes vārsts darbojas, ja plūsmas tilpums pārsniedz ražotāja norādīto nominālo noslēgšanās plūsmas tilpumu ne vairāk kā par 10 % vai ja tas ir ne vairāk kā par 20 zemāks par to, un tas automātiski aizveras, ja diferenciālais spiediens uz vārstu nav augstāks par 100 kPa turpmāk aprakstīto darbības testu laikā.

10.2.2. Šiem testiem pakļauj trīs katra vārsta izmēra un veida paraugus. Vārstu, kas paredzēts tikai šķidrumam, testē ar ūdeni, citādi testus jāveic gan ar gaisu, gan ar ūdeni. Izņemot gadījumus, kas norādīti 10.2.3. punktā, katram vārstam, kas uzstādīts vertikālā, horizontālā un apgrieztā stāvoklī, jāveic atsevišķi testi. Testi ar gaisu jāveic, nepievienojot testa parauga izplūdes atverei caurules vai citus ierobežojumus.

10.2.3. Vārstu, ko paredzēts uzstādīt tikai vienā stāvoklī, drīkst testēt tikai šajā stāvoklī.

10.2.4. Testu ar gaisu jāveic, izmantojot pareizi konstruētu un kalibrētu atlokveida diafragmas caurplūduma mērītāju, kas pievienots atbilstoša jaudas un spiediena gaisa padeves avotam.

10.2.5. Testa paraugs jāpievieno pie diafragmas izplūdes atveres. Pirms testa parauga jāuzstāda manometrs vai kalibrēts spiediena mērītājs, kura skalas mazākās iedaļas vērtība nav lielāka par 3 kPa, lai norādītu noslēgšanās spiedienu.

10.2.6. Testu veic, lēni palielinot gaisa plūsmu cauri caurplūduma mērītājam, līdz noslēdzas pretvārsts. Noslēgšanās brīdī reģistrē diferenciālo spiedienu uz caurplūduma mērītāja diafragmu un spiediena mērierīces norādīto noslēgšanās spiedienu. Pēc tam jāaprēķina plūsmas ātrums noslēgšanās brīdī.

10.2.7. Drīkst izmantot cita tipa caurplūduma mērītāju un gāzi, kas nav gaiss.

10.2.8. Testu ar ūdeni jāveic, izmantojot šķidruma caurplūduma mērītāju (vai līdzvērtīgu ierīci), kas uzstādīta cauruļu sistēmā, kurā ir pietiekams spiediens, lai nodrošinātu vajadzīgo plūsmu. Sistēmā jāiekļauj ieplūdes atveres pjezometrs vai vismaz viena caurule, kas ir par izmēru lielāka nekā testējamais vārsts, un starp caurplūduma mērītāju un pjezometru jābūt uzstādītam plūsmas kontroles vārstam. Lai samazinātu spiediena triecienu, kas rodas, noslēdzoties pārplūdes vārstam, var izmantot šļūteni vai hidrostatisko spiedvārstu, vai abus.

10.2.9. Testa paraugu pievieno pie pjezometra izplūdes gala. Pie spiediena noņemšanas līnijas pirms testa parauga pievieno manometru vai kalibrētu aiztures tipa spiediena mērītāju, kas ļauj veikt mērījumus no 0 līdz 1 440 kPa, lai norādītu noslēgšanās spiedienu. Savienojumu veido, izmantojot gumijas šļūteni starp spiediena mērītāju un spiediena noņēmēju, uzstādot vārstu pie mērītāja ieplūdes atveres, lai novērstu gaisa izpūšanu no sistēmas.

10.2.10. Pirms testa, caurpūtes vārstam esot atvērtam, nedaudz atver gaisa plūsmas kontroles vārstu, lai sistēmā nepaliktu gaiss. Pēc tam aizver caurpūtes vārstu un veic testu, lēni palielinot plūsmu, kamēr noslēdzas pretvārsts. Testa laikā spiediena mērītājs jānovieto vienā līmenī ar testa paraugu. Noslēgšanas brīdī reģistrē plūsmas ātrumu un noslēgšanās spiedienu. Pārplūdes vārstam esot noslēgtā stāvoklī, reģistrē noplūdes vai apvada plūsmas ātrums.

10.2.11. Veicot testu, kā aprakstīts iepriekš, uzpildīšanas ierīces mezglā izmantots pārplūdes vārsts automātiski noslēdzas, ja diferenciālais spiediens nepārsniedz 138 kPa.

10.2.12. Šiem testiem pakļauj trīs katra vārsta izmēra paraugus. Testus jāveic ar gaisu, un ar katru horizontāli un vertikāli uzstādāmu paraugu jāveic atsevišķi testi. Testi jāveic, kā aprakstīts 10.2.4. līdz 10.2.7. punktā, pieslēdzot uzpildīšanas ierīces šļūtenes savienojumu testa paraugam un augšējam pretvārstam esot vaļējā stāvoklī.

Uzpildes ātruma tests

10.3.1. Ierīces, kas ierobežo tvertnes uzpildīšanas līmeni, pareizu darbību testē, uzpildot tvertni ar ātrumu 20, 50 un 80 l/min vai ar maksimālo plūsmas ātrumu 700 kPa absolūtā spiediena ietekmē.

Uzpildes ierobežošanas ierīces izturības tests

Ierīce, kas ierobežo tvertnes uzpildīšanas līmeni, spēj izturēt 6 000 pilnus uzpildīšanas ciklus līdz maksimālajam uzpildīšanas līmenim.

10.4.1. Piemērošanas joma

Jebkuru ierīci, kas ierobežo tvertnes uzpildīšanas līmeni un kuru darbina ar pludiņu, par ko pēc pakļaušanas testiem pierāda, ka:

— tā ierobežo tvertnes uzpildīšanu līdz 80 % no tās tilpuma vai mazāk,

— noslēgtā stāvoklī tā neļauj uzpildīt tvertni ar ātrumu, kas pārsniedz 0,5 litrus minūtē,

pakļauj vienai no testa procedūrām, kas izklāstītas tālāk 10.5.5. vai 10.5.6. punktā, lai nodrošinātu, ka ierīci konstruē tā, lai tā izturētu dinamisku vibrācijas spriedzi, un lai nodrošinātu, ka darbība vibrācijas apstākļi neradīs darbības pasliktināšanos vai disfunkciju.

Vibrācijas testa procedūra

10.5.1. Iekārtas un uzstādīšanas paņēmieni

Testējamo ierīci piestiprina pie vibrācijas ierīces ar tās parastajiem piestiprināšanas līdzekļiem, vai nu tieši pie vibrācijas ierosinātāja vai pārejas stenda, vai izmantojot stingru konstrukciju, kas var novadīt vibrāciju. Iekārtas, ko izmanto, lai mērītu un/vai reģistrētu paātrinājuma līmeni vai amplitūdas līmeni un biežumu, precizitāte ir vismaz 10 % diapazonā no izmērītās vērtības.

10.5.2. Procedūras izvēle

Pēc iestādes, kura piešķir tipa apstiprinājumu, izvēles, testus veic saskaņā ar 10.5.5. punktā aprakstīto procedūru A vai 10.5.6. punktā aprakstīto procedūru B.

10.5.3. Vispārīgi norādījumi

Turpmāk minētos testus veic pa testējamā parauga trim perpendikulārajām asīm.

Procedūra A

10.5.4.1. Rezonanses meklēšana

Uzpildes ierobežošanas ierīces rezonējošās frekvences nosaka, lēni mainot tai pieliktās vibrācijas frekvenci norādītajā diapazonā ar līmeni, kas ir mazāks nekā testa līmenis, bet pietiekamu amplitūdu, lai iedarbotos uz paraugu. Var veikt sinusoidālu rezonanses pārbaudi ar testa līmeni un cikla ilgumu, kas norādīts cikliskajam testam, ar nosacījumu, ka rezonanses meklēšanas laiku iekļauj cikliskā testa laikā, kas minēts 10.5.5.3. punktā

10.5.4.2. Rezonanses uzturēšanas tests

Paraugu 30 minūtes pa katru asi pakļauj vibrācijas iedarbībai ar vislielāko rezonējošo frekvenci, kāda noteikta 10.5.5.1. punktā. Testa līmenis ir 1,5 g (14,7 m/sec2). Ja kādai no asīm konstatē vairāk nekā četras būtiskas rezonējošās frekvences, šim testam izvēlas četras lielākās rezonējošās frekvences. Ja testa laikā mainās rezonējošā frekvence, tās izmaiņu brīdi reģistrē un frekvenci nekavējoties pielāgo, lai uzturētu vislielākās rezonanses stāvokli. Galīgo rezonējošo frekvenci reģistrē. Kopējo rezonanses uzturēšanas testa laiku iekļauj 10.5.5.3. punktā prasītā cikliskā testa laikā.

10.5.4.3. Sinusiodālais cikliskais tests

Paraugu trīs h pakļauj sinusiodālas vibrācijas iedarbībai pa katru no tā perpendikulārajām asīm ar:

— paātrinājuma līmeni 1,5 g (14,7 m/sec2),

— frekvenču diapazonu no 5 līdz 200 Hz,

— vibrācijas iedarbības viļņa ilgumu 12 minūtes.

Norādītais vibrācijas diapazons vibrācijas iedarbības vilnī ir logaritmisks.

Norādītais viļņa ilgums ietver viļņa kāpumu un kritumu.

Procedūra B

10.5.5.1. Testu veic sinusoīdās vibrācijas stendā ar nemainīgu 1,5 g lielu paātrinājumu un frekvenci no 5 līdz 200 Hz. Testa ilgums katrai no 10.5.4. punktā norādītajām asīm ir vismaz 5 h. Frekvenču joslu no 5 līdz 200 Hz pārbauda 15 minūtes katrā no divām nozīmēm.

10.5.5.2. Ja testu veic, neizmantojot nemainīga paātrinājuma stendu, frekvenču joslu no 5 līdz 200 Hz ir jāiedala 11 pusoktāvas joslās, no kurām katrai ir nemainīga amplitūda, lai teorētiskais paātrinājums ir no 1 līdz 2 g (g = 9,8 m/sec2).

Vibrācijas amplitūda katrai joslai ir šāda:

Amplitūda, mm (maksimuma vērtība) Frekvence, Hz (paātrinājums = 1 g) Frekvence, Hz (paātrinājums = 2 g) 10 5 7 5 7 10 2,50 10 14 1,25 14 20 0,60 20 29 0,30 29 41 0,15 41 57 0,08 57 79 0,04 79 111 0,02 111 157 0,01 157 222

Testu veic ar katru joslu abos virzienos 2 minūtes, kopā 30 minūtes katrai joslai.

10.5.6. Specifikācija

Pēc pakļaušanas vienai no iepriekš aprakstītajām vibrācijas testa procedūrām ierīcei nedrīkst būt nekādu mehānisko bojājumu, un tā ir uzskatāma par atbilstīgu vibrācijas testa prasībām tikai tad, ja tās raksturīgāko parametru vērtības:

— uzpildes līmenis noslēgtā stāvoklī,

— uzpildes ātrums noslēgtā stāvoklī,

nepārsniedz paredzētās robežas, un nepārsniedz pirms vibrācijas testa procedūras konstatētās vērtības par vairāk nekā 10 %.

11. SNG saderības testi sintētiskiem materiāliem

11.1. Nav novērojamas pārmērīgas tilpuma izmaiņas vai svara zudums no sintētiska materiāla izgatavotai daļai, kas saskaras ar SNG.

Izturība pret n-pentānu saskaņā ar ISO 1817 ar šādiem nosacījumiem:

(i) vide: n-pentāns

(ii) temperatūra: 23 °C (pielaide saskaņā ar ISO 1817)

(iii) iegremdēšanas laiks: 72 h

11.2. Prasības:

— maksimālās tilpuma izmaiņas 20 %.

Pēc 48 h ilgas glabāšanas gaisā, 40 °C temperatūrā masa, salīdzinot ar sākotnējo vērtību, nedrīkst samazināties par vairāk nekā 5 %.

12. Izturība pret koroziju

Metāla detaļa, kas satur SNG, atbilst 4., 5., 6. un 7. pielikumā minēto noplūdes testu prasībām pēc tam, kad tikusi pakļauta 144 h ilgam sāls izsmidzināšanas testam saskaņā ar ISO 9227; testa laikā visi savienojumi ir noslēgti.

Neobligāts tests:

Metāla detaļa, kas satur SNG, atbilst 4., 5., 6. un 7. pielikumā minēto noplūdes testu prasībām pēc tam, kad tikusi pakļauta ilgam sāls izsmidzināšanas testam saskaņā ar IEC 68–2–52 Kb: Salt Spray Fog Test.

Testa procedūra:

Pirms testa veikšanas detaļu notīra saskaņā ar ražotāja norādījumiem. Visus savienojumus noslēdz. Detaļu testa laikā nedarbina.

Pēc tam detaļu pakļauj 2 h ilgai apsmidzināšanai ar sāls šķīdumu, kas sastāv no 5 % Na Cl (masa procentos) ar mazāk nekā 0,3 % piesārņojumu un 95 % destilēta vai demineralizēta ūdens, kura temperatūra ir 20 °C. Pēc apsmidzināšanas detaļu 168 h glabā pie 40 °C temperatūras un 90–95 % relatīvajā mitrumā. Šo procedūru atkārto 4 reizes.

Pēc testa detaļu notīra un 1 h žāvē 55 °C temperatūrā. Pēc tam detaļu 4 h kondicionē atskaites apstākļos, pirms to pakļauj turpmākiem testiem.

12.2. Vara vai misiņa detaļa, kas satur SNG, atbilst 4., 5., 6. un 7. pielikumā minēto noplūdes testu prasībām pēc tam, kad tikusi pakļauta 24 h ilgai iegremdēšanai amonjakā saskaņā ar ISO 6957; testa laikā visi savienojumi ir noslēgti.

13. Izturība pret sauso karstumu

Testam jāatbilst ISO 188 standartam. Paraugu 168 h jāpakļauj gaisa iedarbībai temperatūrā, kas vienāda ar maksimālo darba temperatūru.

Pieļaujamās stiepes izturības izmaiņas nedrīkst pārsniegt +25 procentus.

Pieļaujamās stiepes deformācijas izmaiņas nedrīkst pārsniegt šādas vērtības:

maksimālais palielinājums 10 procenti,

maksimālais samazinājums 30 procenti.

14. Novecošana ozona iedarbībā

14.1. Testam jāatbilst ISO 1431/1 standartam.

Testējamo gabalu, kas jāizstiepj, lai stiepes deformācija būtu 20 procenti, pakļauj gaisa iedarbībai 40 °C temperatūrā ar ozona koncentrāciju 50 simtmiljonās daļas 72 h laikā.

14.2. Nav pieļaujama testējamā gabala plaisāšana.

15. Deformācija mehāniskas slodzes ietekmē

Nemetāliska daļa, kas satur šķidru SNG, atbilst 5., 6. un 7. punktā minētajiem noplūdes testiem, pēc tam, kad vismaz 96 h pie 120 °C temperatūras ir pakļauta hidrauliskam spiedienam, kas 2,25 reizes pārsniedz maksimālo darba spiedienu. Kā testa līdzekli var izmantot ūdeni vai jebkādu citu piemērotu hidraulisko šķidrumu.

16. Temperatūras cikla tests

Nemetāliska detaļa, kas satur šķidru SNG, atbilst 5., 6 un 7 pielikumā minēto noplūdes testu prasībām pēc tam, kad maksimālajā darba spiedienā tikusi pakļauta 96 h temperatūras ciklam no minimālās līdz maksimālajai darba temperatūrai; katrs cikls ilgst 120 minūtes.

17. Nemetāla daļu saderība ar siltumapmaiņas vidi

17.1. Testa paraugus 168 h iegremdē siltumapmaiņas vidē 90 °C temperatūrā; pēc tam tās 48 h žāvē 40 °C temperatūrā. Testam izmantojamā siltumapmaiņas līdzekļa sastāvs ir 50 % ūdens/etilēnglikola šķidrums.

17.2. Testu atzīst par apmierinošu, ja tilpuma izmaiņas ir mazākas par 20 procentiem, masas izmaiņas – mazākas par 5 procentiem, stiepes izturības izmaiņas ir mazākas par –25 procentiem, bet stiepes deformācijas izmaiņas ir no –30 procentiem līdz +10 procentiem.